title: 2014/518/Ευρατόμ: Απόφαση του Συμβουλιου, της 14ης Απριλίου 2014 , για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               6.8.2014

               EL

               Επίσημη Εφημερίδα της Ευρωπαϊκής Ένωσης

               L 233/20

         ΑΠΌΦΑΣΗ ΤΟΥ ΣΥΜΒΟΥΛΙΟΥ
   της 14ης Απριλίου 2014
   για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

      (2014/518/Ευρατόμ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 24 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Σερβίας με σκοπό τη σύναψη πρωτοκόλλου της συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο»).

               (2)

               Οι εν λόγω διαπραγματεύσεις ολοκληρώθηκαν με επιτυχία και το πρωτόκολλο μονογραφήθηκε στις 10 Δεκεμβρίου 2013.

               (3)

               Η σύναψη του πρωτοκόλλου από την Επιτροπή θα πρέπει να εγκριθεί όσον αφορά τα θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας.

               (4)

               Η υπογραφή και η σύναψη του πρωτοκόλλου υπόκειται σε χωριστή διαδικασία όσον αφορά τα θέματα που εμπίπτουν στην αρμοδιότητα της Ένωσης και των κρατών μελών της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η σύναψη από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση.
   Το κείμενο του πρωτοκόλλου επισυνάπτεται στην παρούσα απόφαση κατά την υπογραφή του.
   Άρθρο 2
   Η απόφαση τίθεται σε ισχύ από την ημέρα της έκδοσής της.

      Βρυξέλλες, 14 Απριλίου 2014.

            Για το Συμβούλιο

            Η Πρόεδρος

         C. ASHTON


title: 2010/125/: Απόφαση του Συμβουλίου, της 25ης Φεβρουαρίου 2010 , σχετικά με τον διορισμό των μελών της επιτροπής που προβλέπει το άρθρο 255 της συνθήκης για τη λειτουργία της Ευρωπαϊκής Ένωσης

text:
               27.2.2010

               EL

               Επίσημη Εφημερίδα της Ευρωπαϊκής Ένωσης

               L 50/20

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Φεβρουαρίου 2010
   σχετικά με τον διορισμό των μελών της επιτροπής που προβλέπει το άρθρο 255 της συνθήκης για τη λειτουργία της Ευρωπαϊκής Ένωσης
   (2010/125/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 255, δεύτερο εδάφιο,
   την πρωτοβουλία του Προέδρου του Δικαστηρίου της 26ης Ιανουαρίου 2010,
   Εκτιμώντας τα εξής:

               (1)

               Δυνάμει του άρθρου 255 πρώτο εδάφιο της Συνθήκης, συστήνεται επιτροπή που γνωμοδοτεί σχετικά με την επάρκεια των υποψηφίων για την άσκηση των καθηκόντων του δικαστή και του γενικού εισαγγελέα του Δικαστηρίου και του Γενικού Δικαστηρίου, προτού οι κυβερνήσεις των κρατών μελών προβούν στους διορισμούς (στο εξής «η επιτροπή»).

               (2)

               Η επιτροπή αποτελείται από επτά προσωπικότητες που επιλέγονται μεταξύ των πρώην μελών του Δικαστηρίου και του Γενικού Δικαστηρίου, των μελών των εθνικών ανώτατων δικαστηρίων και νομομαθών αναγνωρισμένου κύρους, ένας εκ των οποίων προτείνεται από το Ευρωπαϊκό Κοινοβούλιο.

               (3)

               Είναι σκόπιμο να λαμβάνεται μέριμνα για την ισόρροπη σύνθεση της επιτροπής, όσον αφορά μεταξύ άλλων τη γεωγραφική της βάση αλλά και την εκπροσώπηση των νομικών συστημάτων των κρατών μελών.

               (4)

               Θα πρέπει, ως εκ τούτου, να διοριστούν τα μέλη της επιτροπής, καθώς και ο πρόεδρός της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για περίοδο τεσσάρων ετών από την 1η Μαρτίου 2010, διορίζονται μέλη της επιτροπής που προβλέπει το άρθρο 255 της Συνθήκης για τη Λειτουργία της Ευρωπαϊκής Ένωσης οι εξής:

               ο κ. Jean-Marc SAUVÉ, πρόεδρος

               ο κ. Peter JANN

               ο Λόρδος MANCE

               ο κ. Torben MELCHIOR

               ο κ. Péter PACZOLAY

               η κα Ana PALACIO VALLELERSUNDI

               η κα Virpi TIILI

         Άρθρο 2
   Η παρούσα απόφαση τίθεται σε ισχύ την 1η Μαρτίου 2010.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Φεβρουαρίου 2010.

            Για το Συμβούλιο

            Ο Πρόεδρος

         A. PÉREZ RUBALCABA


Avis juridique important

|

31989D0195

89/195/ΕΟΚ: Απόφαση του Συμβουλίου της 13ης Μαρτίου 1989 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί της εισαγωγής στην Κοινότητα φρουτοσαλάτας σε κονσέρβες, καταγωγής Τυνησίας

Επίσημη Εφημερίδα αριθ. L 073 της 17/03/1989 σ. 0049 - 0051

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Μαρτίου 1989  για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί της εισαγωγής, στην Κοινότητα, φρουτοσαλάτας σε κονσέρβες καταγωγής Τυνησίας  (89/195/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας (1) υπεγράφη στις 25 Απριλίου 1976 και άρχισε να ισχύει την 1η Νοεμβρίου 1978·  ότι πρέπει να εγκριθεί η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί της εισαγωγής, στην Κοινότητα, φρουτοσαλάτας σε κονσέρβες καταγωγής Τυνησίας,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας περί της εισαγωγής, στην Κοινότητα, φρουτοσαλάτας σε κονσέρβες καταγωγής Τυνησίας, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία δεσμεύοντας την Κοινότητα.  Άρθρο 3  Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 13 Μαρτίου 1989.  Για το Συμβούλιο  Ο Πρόεδρος  C. SOLCHAGA CATALAN  (1) ΕΕ αριθ. L 265 της 27. 9. 1978, σ. 2.


title: Απόφαση

text:
               13.2.2015

               EL

               Επίσημη Εφημερίδα της Ευρωπαϊκής Ένωσης

               C 53/1

         ΑΠΌΦΑΣΗ
   (2015/C 53/01)
   Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), που τροποποιήθηκε από τον κανονισμό (ΕΚ, Ευρατόμ) αριθ. 723/2004 του Συμβουλίου (2) και, τέλος, από τον κανονισμό (ΕΚ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, που τροποποιεί τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού αυτών των Κοινοτήτων (3) και συγκεκριμένα το άρθρο 30 του εν λόγω κανονισμού,
   Έχοντας υπόψη την απόφαση του Προεδρείου του Ευρωπαϊκού Κοινοβουλίου, της 13ης Ιανουαρίου 2014, σχετικά με την μεταβίβαση εξουσιών της αρμόδιας για τους διορισμούς αρχής (ΑΔΑ) και της αρχής σύναψης συμβάσεων απασχόλησης (ΑΣΣΑ),
   Έχοντας υπόψη την ημερομηνία εκπνοής, 31 Δεκεμβρίου 2014, των ακόλουθων πινάκων επιτυχόντων του Ευρωπαϊκού Κοινοβουλίου:
   AD/4/08, AD/1/10, PE/103/S, PE/104/S, PE/106/S, PE/107/S, PE/117/S, PE/118/S, PE/124/S, AST/4/11, AST/5/11, PE/96/S, PE/119/S, PE/110/S,
   Έχοντας υπόψη την γνωμοδότηση της επιτροπής ίσης εκπροσώπησης κατά την συνεδρίασή της στις 22 Οκτωβρίου 2014,
   ΑΠΟΦΑΣΙΖΕΙ:
   Άρθρο 1
   Η διάρκεια της ισχύος των πινάκων επιτυχόντων:

               AD/4/08, PE/106/S, PE/117/S, PE/118/S, PE/124/S, AST/4/11, AST/5/11, PE/96/S, PE/110/S

         παρατείνεται μέχρι την 31η Δεκεμβρίου 2015.
   Άρθρο 2
   Η διάρκεια της ισχύος των πινάκων επιτυχόντων:

               AD/1/10, PE/103/S, PE/104/S, PE/107/S, PE/119/S

         δεν παρατείνεται.

      Λουξεμβούργο, 12 Δεκεμβρίου 2014.

         Klaus WELLE

            Γενικός Γραμματέας

      (1)  ΕΕ L 56 της 4.3.1968, σ. 1.

      (2)  ΕΕ L 124 της 27.4.2004, σ. 1.

      (3)  ΕΕ L 287 της 29.10.2013, σ. 15.


title: 2005/798/ΕΚ: Απόφαση του Συμβουλίου, της 14ης Νοεμβρίου 2005, για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα που αφορούν το εμπόριο οίνου

text:
               18.11.2005

               EL

               Επίσημη Εφημερίδα της Ευρωπαϊκής Ένωσης

               L 301/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Νοεμβρίου 2005
   για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα που αφορούν το εμπόριο οίνου
   (2005/798/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 23 Οκτωβρίου 2000, το Συμβούλιο εξουσιοδότησε την Επιτροπή να διαπραγματευθεί συμφωνία για το εμπόριο οίνου μεταξύ της Ευρωπαϊκής Κοινότητας και των Ηνωμένων Πολιτειών της Αμερικής.

               (2)

               Οι διαπραγματεύσεις ολοκληρώθηκαν και η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου, καθώς και μια συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα που αφορούν το εμπόριο οίνου, μονογραφήθηκαν από τα δύο μέρη στις 14 Σεπτεμβρίου 2005.

               (3)

               Προβλέπονται ορισμένες παρεκκλίσεις από τους κοινοτικούς κανόνες σχετικά με τις οινολογικές πρακτικές και ορισμένες πρακτικές πιστοποίησης, ιδίως στον κανονισμό (ΕΚ) αριθ. 1037/2001 του Συμβουλίου, της 22ας Μαΐου 2001, που επιτρέπει την προσφορά και την παράδοση στην άμεση ανθρώπινη κατανάλωση ορισμένων εισαγόμενων οίνων στους οποίους μπορεί να έχουν χρησιμοποιηθεί οινολογικές πρακτικές που δεν προβλέπονται από τον κανονισμό (ΕΚ) αριθ. 1493/1999 (1) και στον κανονισμό (ΕΚ) αριθ. 883/2001 της Επιτροπής, της 24ης Απριλίου 2001, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες (2), υπέρ των οίνων καταγωγής Ηνωμένων Πολιτειών.

               (4)

               Οι παρεκκλίσεις λήγουν στις 31 Δεκεμβρίου 2005. Τα άρθρα 4 και 9 της συμφωνίας για το εμπόριο οίνου θα συνεχίσουν να εφαρμόζονται κατά τον ίδιο τρόπο για τους οίνους, καταγωγής Ηνωμένων Πολιτειών, αλλά, σύμφωνα με το άρθρο 17 παράγραφος 2 της εν λόγω συμφωνίας, οι διατάξεις αυτές θα εφαρμοσθούν μόνο από την πρώτη ημέρα του δεύτερου μήνα που έπεται της παραλαβής της γραπτής κοινοποίησης που αναφέρεται στο άρθρο 6 παράγραφος 3 της εν λόγω συμφωνίας.

               (5)

               Ως εκ τούτου, είναι αναγκαίο να γίνουν διαπραγματεύσεις για χωριστή συμφωνία υπό μορφήν ανταλλαγής επιστολών για να καλυφθεί η περίοδος από τις 31 Δεκεμβρίου 2005 έως την ημερομηνία της εφαρμογής των άρθρων 4 και 9 της συμφωνίας για το εμπόριο οίνου.

               (6)

               Συνεπώς, θα πρέπει να εγκριθεί η συμφωνία υπό μορφήν ανταλλαγής επιστολών.

               (7)

               Προκειμένου να διευκολυνθεί η εφαρμογή της συμφωνίας υπό μορφήν ανταλλαγής επιστολών, η Επιτροπή θα πρέπει να εξουσιοδοτηθεί να θεσπίσει τα μέτρα που είναι αναγκαία για την εφαρμογή τους, σύμφωνα με τη διαδικασία που ορίζεται στον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (3), συμπεριλαμβανομένης οιασδήποτε αναγκαίας παράτασης της παρέκκλισης που προβλέπεται στον κανονισμό (ΕΚ) αριθ. 1037/2001,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα σχετικά με το εμπόριο οίνου (εφεξής «συμφωνία»), εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
   Άρθρο 3
   Η Επιτροπή εξουσιοδοτείται να θεσπίσει τα αναγκαία μέτρα για την εφαρμογή της συμφωνίας, σύμφωνα με τη διαδικασία που ορίζεται στο άρθρο 75 παράγραφος 2 του κανονισμού (ΕΚ) αριθ. 1493/1999, συμπεριλαμβανομένης οιασδήποτε αναγκαίας παράτασης της παρέκκλισης που προβλέπεται στον κανονισμό (ΕΚ) αριθ. 1037/2001.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Νοεμβρίου 2005.

            Για το Συμβούλιο

            Η Πρόεδρος

         T. JOWELL

      (1)  ΕΕ L 145 της 31.5.2001, σ. 12· κανονισμός όπως τροποποιήθηκε από τον κανονισμό (ΕΚ) αριθ. 2324/2003 (ΕΕ L 345 της 31.12.2003, σ. 24).

      (2)  ΕΕ L 128 της 10.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 908/2004 (ΕΕ L 163 της 30.4.2004, σ. 56).

      (3)  ΕΕ L 179 της 14.7.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1428/2004 (ΕΕ L 263 της 10.8.2004, σ. 7).
    ---documentbreak---

               18.11.2005

               EL

               Επίσημη Εφημερίδα της Ευρωπαϊκής Ένωσης

               L 301/16

         ΣΥΜΦΩΝΊΑ ΥΠΌ ΜΟΡΦΉΝ ΑΝΤΑΛΛΑΓΉΣ ΕΠΙΣΤΟΛΏΝ
   μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για θέματα που αφορούν το εμπόριο οίνου
   Βρυξέλλες,
   Αξιότιμε κύριε,
   Έχω την τιμή να σας επιβεβαιώσω την ακόλουθη συμφωνία που επιτεύχθηκε μεταξύ της Ευρωπαϊκής Κοινότητας (εφεξής «Κοινότητα») και των Ηνωμένων Πολιτειών της Αμερικής (εφεξής «Ηνωμένες Πολιτείες») σε συνδυασμό με τη συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (εφεξής «συμφωνία για τον οίνο») που μονογραφήθηκαν στις 14 Σεπτεμβρίου 2005.
   1.   Λαμβανομένης υπόψη της ανάγκης να μη διαταραχθεί το εμπόριο οίνου μεταξύ των μερών εν αναμονή της έναρξης ισχύος της συμφωνίας για τον οίνο, και ιδίως της ημερομηνίας εφαρμογής των άρθρων 4 και 9, όπως προβλέπεται στο άρθρο 17 παράγραφος 2, η Κοινότητα συνεχίζει να εφαρμόζει:

               α)

               τις άδειες για τις οινολογικές πρακτικές για τους οίνους, καταγωγής Ηνωμένων Πολιτειών, που ορίζονται στον κανονισμό (ΕΚ) αριθ. 1037/2001 του Συμβουλίου και παρατάθηκαν με τον κανονισμό (ΕΚ) αριθ. 2324/2003 του Συμβουλίου, από την ημερομηνία της παρούσας επιστολής, και

               β)

               τις απαιτήσεις πιστοποίησης, που ορίζονται στον κανονισμό (ΕΚ) αριθ. 883/2001 της Επιτροπής, από την ημερομηνία της παρούσας επιστολής.

         2.   Υπό την προϋπόθεση της τήρησης των όρων της παραγράφου 1 στοιχεία α) και β), οι Ηνωμένες Πολιτείες δεν περιορίζουν, βάσει των οινολογικών πρακτικών ή των προδιαγραφών των προϊόντων, την εισαγωγή, την εμπορία ή την πώληση των οίνων, οι οποίοι κατάγονται από το έδαφος της Κοινότητας και παράγονται χρησιμοποιώντας οινολογικές πρακτικές και διαδικασίες οι οποίες επιτρέπονται βάσει των νόμων, των κανονισμών και των απαιτήσεων της Κοινότητας από την ημερομηνία της παρούσας επιστολής, και οι Ηνωμένες Πολιτείες αποδέχονται τις εν λόγω πρακτικές και διαδικασίες κατά την έννοια του τμήματος 2002(α)1(Β) του US Public Law 108-429. Η εν λόγω δέσμευση των Ηνωμένων Πολιτειών αφορά τους οίνους που υπάγονται στο πεδίο εφαρμογής της συμφωνίας για τον οίνο, και ιδίως του άρθρου 3. Τα μέτρα που λαμβάνονται από εκάτερο των μερών για την προστασία της υγείας και της ασφάλειας του ανθρώπου δεν υπάγονται στο πεδίο εφαρμογής της εν λόγω δέσμευσης. Η συμφωνία για την οποία γίνεται λόγος κατωτέρω δεν περιλαμβάνει απαίτηση για την Κοινότητα να πιστοποιεί ότι οι πρακτικές και οι διαδικασίες που χρησιμοποιούνται για την παραγωγή οίνων στην Κοινότητα συνιστούν ενδεδειγμένες εργασίες σε κάβα, κατά την έννοια του τμήματος 2002 του US Public Law 108-429.
   3.   Αναγνωρίζοντας ότι η συμφωνία για τον οίνο δεν εφαρμόζεται στους οίνους με αλκοολικό τίτλο κατώτερο του 7 % vol και αναγνωρίζοντας επίσης ότι οι εν λόγω οίνοι, οι οποίοι κατάγονται από το έδαφος της Κοινότητας, παράγονται με τη χρησιμοποίηση οινολογικών πρακτικών και διαδικασιών οι οποίες επιτρέπονται βάσει των νόμων, των κανονισμών και των απαιτήσεων της Κοινότητας που απαριθμούνται στο παράρτημα Ι της συμφωνίας για τον οίνο, οι Ηνωμένες Πολιτείες αποδέχονται τις εν λόγω πρακτικές και διαδικασίες για τους οίνους αυτούς, κατά την έννοια του τμήματος 2002(α)(1)(B) του US Public Law 108-429, ενόσω είτε τηρούνται οι όροι της ανωτέρω παραγράφου 1 στοιχεία α) και β) είτε ισχύουν τα άρθρα 4 και 9 της συμφωνίας για τον οίνο. Περαιτέρω, η συμφωνία για την οποία γίνεται λόγος κατωτέρω δεν περιλαμβάνει απαίτηση για την Κοινότητα να πιστοποιεί ότι οι πρακτικές και οι διαδικασίες που χρησιμοποιούνται για την παραγωγή οίνων με αλκοολικό τίτλο κατώτερο του 7 % vol στην Κοινότητα συνιστούν ενδεδειγμένες εργασίες σε κάβα, κατά την έννοια του τμήματος 2002(α)(1)(B) του US Public Law 108-429. Τα μέτρα που λαμβάνονται από εκάτερο των μερών για την προστασία της υγείας και της ασφάλειας του ανθρώπου δεν υπάγονται στο πεδίο εφαρμογής της εν λόγω δέσμευσης.
   4.   Οι παράγραφοι 1 και 2 εφαρμόζονται μέχρι την ημερομηνία εφαρμογής των άρθρων 4 και 9 της συμφωνίας για τον οίνο, όπως προβλέπεται στο άρθρο 17 παράγραφος 2 αυτής, αλλά για ανώτατη χρονική περίοδο τριών ετών από την ημερομηνία έναρξης ισχύος της συμφωνίας για την οποία γίνεται λόγος κατωτέρω. Παρά τα ανωτέρω, εάν τα άρθρα 4 και 9 δεν τεθούν σε εφαρμογή εντός της περιόδου των τριών ετών, η χρονική περίοδος παρατείνεται για δύο επιπλέον έτη.
   5.   Εάν ένα από τα μέρη κοινοποιήσει στο άλλο την πρόθεσή του να μην υπογράψει τη συμφωνία για τον οίνο ή αποχωρήσει από τη συμφωνία για τον οίνο, η συμφωνία για την οποία γίνεται λόγος κατωτέρω παύει να ισχύει δώδεκα μήνες από την ημερομηνία κατά την οποία ένα μέρος παραλαμβάνει κοινοποίηση ότι το άλλο μέρος δεν προτίθεται να υπογράψει τη συμφωνία για τον οίνο ή, από την ημερομηνία κατά την οποία ενεργοποιείται η αποχώρηση από τη συμφωνία για τον οίνο δυνάμει του άρθρου 14, ανάλογα με την περίπτωση.
   6.   Κάθε μέρος μπορεί να αποχωρήσει από τη συμφωνία για την οποία γίνεται λόγος κατωτέρω ανά πάσα στιγμή με γραπτή κοινοποίηση στο άλλο μέρος. Η αποχώρηση παράγει αποτελέσματα δώδεκα μήνες από την ημερομηνία παραλαβής της κοινοποίησης από το άλλο μέρος, εκτός εάν η κοινοποίηση ορίζει μεταγενέστερη ημερομηνία ή εάν η κοινοποίηση ακυρωθεί πριν από τη συγκεκριμένη ημερομηνία.
   Εφόσον τα ανωτέρω γίνουν αποδεκτά από τις Ηνωμένες Πολιτείες, έχω την τιμή να προτείνω η παρούσα επιστολή και η απάντησή σας, στην οποία επιβεβαιώνετε ότι συμφωνείτε, να αποτελέσουν συμφωνία μεταξύ της Κοινότητας και των Ηνωμένων Πολιτειών, η οποία αρχίζει να ισχύει από την ημερομηνία της απάντησής σας.
   Με εξαιρετική εκτίμηση,

         Για την Ευρωπαϊκή Κοινότητα

   Αξιότιμε κύριε,
   Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:

      «Έχω την τιμή να σας επιβεβαιώσω την ακόλουθη συμφωνία που επιτεύχθηκε μεταξύ της Ευρωπαϊκής Κοινότητας (εφεξής “Κοινότητα”) και των Ηνωμένων Πολιτειών της Αμερικής (εφεξής “Ηνωμένες Πολιτείες”) σε συνδυασμό με τη συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου (εφεξής “συμφωνία για τον οίνο”) που μονογραφήθηκαν στις 14 Σεπτεμβρίου 2005.
      1.   Λαμβανομένης υπόψη της ανάγκης να μη διαταραχθεί το εμπόριο οίνου μεταξύ των μερών εν αναμονή της έναρξης ισχύος της συμφωνίας για τον οίνο, και ιδίως της ημερομηνίας εφαρμογής των άρθρων 4 και 9, όπως προβλέπεται στο άρθρο 17 παράγραφος 2, η Κοινότητα συνεχίζει να εφαρμόζει:

                  α)

                  τις άδειες για τις οινολογικές πρακτικές για τους οίνους, καταγωγής Ηνωμένων Πολιτειών, που ορίζονται στον κανονισμό (ΕΚ) αριθ. 1037/2001 του Συμβουλίου και παρατάθηκαν με τον κανονισμό (ΕΚ) αριθ. 2324/2003 του Συμβουλίου, από την ημερομηνία της παρούσας επιστολής, και

                  β)

                  τις απαιτήσεις πιστοποίησης, που ορίζονται στον κανονισμό (ΕΚ) αριθ. 883/2001 της Επιτροπής, από την ημερομηνία της παρούσας επιστολής.

            2.   Υπό την προϋπόθεση της τήρησης των όρων της παραγράφου 1 στοιχεία α) και β), οι Ηνωμένες Πολιτείες δεν περιορίζουν, βάσει των οινολογικών πρακτικών ή των προδιαγραφών των προϊόντων, την εισαγωγή, την εμπορία ή την πώληση των οίνων, οι οποίοι κατάγονται από το έδαφος της Κοινότητας και παράγονται χρησιμοποιώντας οινολογικές πρακτικές και διαδικασίες οι οποίες επιτρέπονται βάσει των νόμων, των κανονισμών και των απαιτήσεων της Κοινότητας από την ημερομηνία της παρούσας επιστολής, και οι Ηνωμένες Πολιτείες αποδέχονται τις εν λόγω πρακτικές και διαδικασίες κατά την έννοια του τμήματος 2002(α)1(Β) του US Public Law 108-429. Η εν λόγω δέσμευση των Ηνωμένων Πολιτειών αφορά τους οίνους που υπάγονται στο πεδίο εφαρμογής της συμφωνίας για τον οίνο, και ιδίως του άρθρου 3. Τα μέτρα που λαμβάνονται από εκάτερο των μερών για την προστασία της υγείας και της ασφάλειας του ανθρώπου δεν υπάγονται στο πεδίο εφαρμογής της εν λόγω δέσμευσης. Η συμφωνία για την οποία γίνεται λόγος κατωτέρω δεν περιλαμβάνει απαίτηση για την Κοινότητα να πιστοποιεί ότι οι πρακτικές και οι διαδικασίες που χρησιμοποιούνται για την παραγωγή οίνων στην Κοινότητα συνιστούν ενδεδειγμένες εργασίες σε κάβα, κατά την έννοια του τμήματος 2002 του US Public Law 108-429.
      3.   Αναγνωρίζοντας ότι η συμφωνία για τον οίνο δεν εφαρμόζεται στους οίνους με αλκοολικό τίτλο κατώτερο του 7 % vol και αναγνωρίζοντας επίσης ότι οι εν λόγω οίνοι, οι οποίοι κατάγονται από το έδαφος της Κοινότητας, παράγονται με τη χρησιμοποίηση οινολογικών πρακτικών και διαδικασιών οι οποίες επιτρέπονται βάσει των νόμων, των κανονισμών και των απαιτήσεων της Κοινότητας που απαριθμούνται στο παράρτημα Ι της συμφωνίας για τον οίνο, οι Ηνωμένες Πολιτείες αποδέχονται τις εν λόγω πρακτικές και διαδικασίες για τους οίνους αυτούς, κατά την έννοια του τμήματος 2002(α)(1)(B) του US Public Law 108-429, ενόσω είτε τηρούνται οι όροι της ανωτέρω παραγράφου 1 στοιχεία α) και β) είτε ισχύουν τα άρθρα 4 και 9 της συμφωνίας για τον οίνο. Περαιτέρω, η συμφωνία για την οποία γίνεται λόγος κατωτέρω δεν περιλαμβάνει απαιτήσεις για την Κοινότητα να πιστοποιεί ότι οι πρακτικές και οι διαδικασίες που χρησιμοποιούνται για την παραγωγή οίνων με αλκοολικό τίτλο κατώτερο του 7 % vol στην Κοινότητα συνιστούν ενδεδειγμένες εργασίες σε κάβα, κατά την έννοια του τμήματος 2002(α)(1)(B) του US Public Law 108-429. Τα μέτρα που λαμβάνονται από εκάτερο των μερών για την προστασία της υγείας και της ασφάλειας του ανθρώπου δεν υπάγονται στο πεδίο εφαρμογής της εν λόγω δέσμευσης.
      4.   Οι παράγραφοι 1 και 2 εφαρμόζονται μέχρι την ημερομηνία εφαρμογής των άρθρων 4 και 9 της συμφωνίας για τον οίνο, όπως προβλέπεται στο άρθρο 17 παράγραφος 2 αυτής, αλλά για ανώτατη χρονική περίοδο τριών ετών από την ημερομηνία έναρξης ισχύος της συμφωνίας για την οποία γίνεται λόγος κατωτέρω. Παρά τα ανωτέρω, εάν τα άρθρα 4 και 9 δεν τεθούν σε εφαρμογή εντός της περιόδου των τριών ετών, η χρονική περίοδος παρατείνεται για δύο επιπλέον έτη.
      5.   Εάν ένα από τα μέρη κοινοποιήσει στο άλλο την πρόθεσή του να μην υπογράψει τη συμφωνία για τον οίνο ή αποχωρήσει από τη συμφωνία για τον οίνο, η συμφωνία για την οποία γίνεται λόγος κατωτέρω παύει να ισχύει δώδεκα μήνες από την ημερομηνία κατά την οποία το ένα μέρος παραλαμβάνει κοινοποίηση ότι το άλλο μέρος δεν προτίθεται να υπογράψει τη συμφωνία για τον οίνο ή, από την ημερομηνία κατά την οποία ενεργοποιείται η αποχώρηση από τη συμφωνία για τον οίνο δυνάμει του άρθρου 14, ανάλογα με την περίπτωση.
      6.   Κάθε μέρος μπορεί να αποχωρήσει από τη συμφωνία για την οποία γίνεται λόγος κατωτέρω ανά πάσα στιγμή με γραπτή κοινοποίηση στο άλλο μέρος. Η αποχώρηση παράγει αποτελέσματα δώδεκα μήνες από την ημερομηνία παραλαβής της κοινοποίησης από το άλλο μέρος, εκτός εάν η κοινοποίηση ορίζει μεταγενέστερη ημερομηνία ή εάν η κοινοποίηση ακυρωθεί πριν από τη συγκεκριμένη ημερομηνία.
      Εφόσον τα ανωτέρω γίνουν αποδεκτά από τις Ηνωμένες Πολιτείες, έχω την τιμή να προτείνω η παρούσα επιστολή και η απάντησή σας, στην οποία επιβεβαιώνετε ότι συμφωνείτε, να αποτελέσουν συμφωνία μεταξύ της Κοινότητας και των Ηνωμένων Πολιτειών, η οποία αρχίζει να ισχύει από την ημερομηνία της απάντησής σας.»

   Έχω την τιμή να σας επιβεβαιώσω ότι οι Ηνωμένες Πολιτείες της Αμερικής συμφωνούν με το περιεχόμενο της επιστολής σας και ότι η επιστολή σας και η παρούσα επιστολή αποτελούν συμφωνία μεταξύ των Ηνωμένων Πολιτειών της Αμερικής και της Ευρωπαϊκής Κοινότητας η οποία αρχίζει να ισχύει από την ημερομηνία της παρούσας απάντησης.
   Με εξαιρετική εκτίμηση,

         Για τις Ηνωμένες Πολιτείες της Αμερικής


title: 2011/94/ΕΕ: Απόφαση του Συμβουλίου, της 25ης Μαΐου 2010 , για την υπογραφή της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του Μεξικού

text:
               12.2.2011

               EL

               Επίσημη Εφημερίδα της Ευρωπαϊκής Ένωσης

               L 38/33

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Μαΐου 2010
   για την υπογραφή της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του Μεξικού
   (2011/94/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση της 5ης Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μία συμφωνία σε ενωσιακό επίπεδο.

               (2)

               Η Επιτροπή έχει διαπραγματευθεί, εξ ονόματος της Ένωσης, συμφωνία με τις Ηνωμένες Πολιτείες του Μεξικού σχετικά με ορισμένες πτυχές των αεροπορικών υπηρεσιών (εφεξής: «η συμφωνία»), σύμφωνα με τους μηχανισμούς και τις οδηγίες που περιλαμβάνει το παράρτημα της απόφασης της 5ης Ιουνίου 2003.

               (3)

               Η συμφωνία που έχει διαπραγματευθεί η Επιτροπή θα πρέπει να υπογραφεί, υπό την επιφύλαξη της σύναψής της σε μεταγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του Μεξικού εγκρίνεται, εξ ονόματος της Ένωσης, υπό την επιφύλαξη της σύναψής της συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, εξ ονόματος της Ένωσης, υπό την επιφύλαξη της σύναψής της.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Μαΐου 2010.

            Για το Συμβούλιο

            Ο Πρόεδρος

         M. SEBASTIÁN

    ---documentbreak---

               12.2.2011

               EL

               Επίσημη Εφημερίδα της Ευρωπαϊκής Ένωσης

               L 38/33

         ΣΥΜΦΩΝΊΑ
   σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του Μεξικού
   Η ΕΥΡΩΠΑΪΚΗ ΈΝΩΣΗ,
   αφενός, και
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥ
   αφετέρου,
   (που αποκαλούνται εφεξής «τα μέρη»), σύμφωνα με τις αντίστοιχες αρμοδιότητές τους·
   ΕΧΟΝΤΑΣ ΥΠΟΨΗ τις διατάξεις των διμερών συμφωνιών μεταξύ των διαφόρων κρατών μελών της Ευρωπαϊκής Ένωσης και των Ηνωμένων Πολιτειών του Μεξικού στον τομέα των αεροπορικών υπηρεσιών·
   ΕΠΙΣΗΜΑΙΝΟΝΤΑΣ ότι, στις 5 Ιουνίου 2003, τα κράτη μέλη της Ευρωπαϊκής Ένωσης εξουσιοδότησαν την Ευρωπαϊκή Επιτροπή να τροποποιήσει ορισμένες διατάξεις των διμερών συμφωνιών τους στον τομέα των αεροπορικών υπηρεσιών, στο πλαίσιο συμφωνίας μεταξύ της Ευρωπαϊκής Ένωσης και τρίτων χωρών·
   ΕΠΙΣΗΜΑΙΝΟΝΤΑΣ ότι η Ευρωπαϊκή Ένωση έχει αποκλειστική αρμοδιότητα σε διάφορες πτυχές τις οποίες ενδέχεται να περιλαμβάνουν οι διμερείς συμφωνίες αεροπορικών υπηρεσιών που έχουν συνομολογηθεί ή συνομολογούνται με τρίτες χώρες·
   ΑΝΑΓΝΩΡΙΖΟΝΤΑΣ τη σημασία της επικαιροποίησης της σχέσης μεταξύ κρατών μελών της Ευρωπαϊκής Ένωσης και των Ηνωμένων Πολιτειών του Μεξικού όσον αφορά τις αεροπορικές υπηρεσίες, έτσι ώστε να παρασχεθεί μια στέρεη νομική βάση για τις αεροπορικές υπηρεσίες μεταξύ της Ευρωπαϊκής Ένωσης και των Ηνωμένων Πολιτειών του Μεξικού και να διασφαλισθεί η συνέχιση των εν λόγω αεροπορικών υπηρεσιών·
   ΥΠΟΓΡΑΜΜΙΖΟΝΤΑΣ το ενδιαφέρον τους για την προώθηση του ελεύθερου ανταγωνισμού στον τομέα των αεροπορικών υπηρεσιών και για την αποφυγή σύναψης συμφωνιών από μέρους των αεροπορικών εταιρειών με σκοπό να εμποδίσουν, να περιορίσουν ή να νοθεύσουν τον ανταγωνισμό·
   ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Ένωσης δεν είναι να επηρεάσει το ισοζύγιο μεταξύ αερομεταφορέων της Ευρωπαϊκής Ένωσης και αερομεταφορέων των Ηνωμένων Πολιτειών του Μεξικού, ούτε να τροποποιήσει τις διατάξεις περί δικαιωμάτων κυκλοφορίας που περιέχονται στις υφιστάμενες διμερείς συμφωνίες για τις αεροπορικές υπηρεσίες,
   ΣΥΜΦΩΝΗΣΑΝ ΣΤΑ ΕΞΗΣ:
   Άρθρο 1
   Γενικές διατάξεις
   1.   Οι αναφορές σε υπηκόους κράτους μέλους της Ευρωπαϊκής Ένωσης, που αποτελεί μέρος σε οποιαδήποτε από τις διμερείς συμφωνίες που αναφέρονται στο παράρτημα I, νοούνται ως αναφορές σε υπηκόους των κρατών μελών της Ευρωπαϊκής Ένωσης.
   2.   Οι αναφορές σε αερομεταφορείς κράτους μέλους της Ευρωπαϊκής Ένωσης, που αποτελεί μέρος σε οποιαδήποτε από τις διμερείς συμφωνίες που αναφέρονται στο παράρτημα I, νοούνται ως αναφορές σε αερομεταφορείς καθορισμένους από το εν λόγω κράτος μέλος της Ευρωπαϊκής Ένωσης.
   3.   Η παρούσα συμφωνία τροποποιεί ορισμένες διατάξεις των ισχυουσών διμερών συμφωνιών στον τομέα των αεροπορικών υπηρεσιών, που απαριθμούνται στο παράρτημα I, χωρίς να επηρεάζει τα υφιστάμενα δικαιώματα κυκλοφορίας.
   Άρθρο 2
   Καθορισμός από κράτος μέλος της Ευρωπαϊκής Ένωσης
   1.   Οι διατάξεις των παραγράφων 2 και 3 του παρόντος άρθρου αντικαθιστούν τις αντιστοιχούσες διατάξεις των άρθρων που παρατίθενται, αντιστοίχως, στα σημεία α) και β) του παραρτήματος II, όσον αφορά τον καθορισμό αερομεταφορέα από κράτος μέλος της Ευρωπαϊκής Ένωσης, τις άδειες εκμετάλλευσης και τις άδειες τεχνικής φύσεως που χορηγούν οι Ηνωμένες Πολιτείες του Μεξικού, και όσον αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Μόλις παραληφθεί ο καθορισμός από κράτος μέλος της Ευρωπαϊκής Ένωσης, οι Ηνωμένες Πολιτείες του Μεξικού χορηγούν αμελλητί τις σχετικές άδειες εκμετάλλευσης και άδειες τεχνικής φύσεως, υπό τον όρο ότι:

               α)

               ο αερομεταφορέας είναι εγκατεστημένος στο έδαφος του κράτους μέλους της Ευρωπαϊκής Ένωσης, το οποίο τον έχει καθορίσει, με βάση τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, και έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Ένωσης, και

               β)

               το κράτος μέλος της Ευρωπαϊκής Ένωσης, το οποίο είναι υπεύθυνο για την έκδοση του πιστοποιητικού αερομεταφορέα, διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και η αρμόδια αεροπορική αρχή προσδιορίζεται με σαφήνεια στην πράξη καθορισμού· και

               γ)

               ο αερομεταφορέας τελεί, είτε άμεσα είτε μέσω πλειοψηφικής συμμετοχής, υπό την κυριότητα και υπό τον πραγματικό έλεγχο κρατών μελών της Ευρωπαϊκής Ένωσης ή υπηκόων των εν λόγω χωρών, ή άλλων χωρών αναφερόμενων στο παράρτημα III ή υπηκόων των συγκεκριμένων άλλων χωρών.

         3.   Οι Ηνωμένες Πολιτείες του Μεξικού δύνανται να απορρίπτουν, να ανακαλούν, να αναστέλλουν ή να περιορίζουν τις χορηγηθείσες άδειες εκμετάλλευσης ή άδειες τεχνικής φύσεως σε αερομεταφορέα καθορισμένο από κράτος μέλος της Ευρωπαϊκής Ένωσης, εφόσον δεν πληρούται μία από τις προϋποθέσεις της παραγράφου 2.
   Οι Ηνωμένες Πολιτείες του Μεξικού, κατά την άσκηση των δικαιωμάτων τους με βάση την παρούσα παράγραφο, δεν εισάγουν διακρίσεις με βάση την εθνικότητα, μεταξύ αερομεταφορέων της Ευρωπαϊκής Ένωσης.
   Άρθρο 3
   Ασφάλεια πτήσεων
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο παράρτημα II σημείο γ).
   2.   Όταν κράτος μέλος της Ευρωπαϊκής Ένωσης έχει καθορίσει αερομεταφορέα τον ρυθμιστικό έλεγχο του οποίου διασφαλίζει και διατηρεί άλλο κράτος μέλος της Ευρωπαϊκής Ένωσης, τα δικαιώματα των Ηνωμένων Πολιτειών του Μεξικού, τα οποία απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους της Ευρωπαϊκής Ένωσης, το οποίο έχει καθορίσει τον αερομεταφορέα, και των Ηνωμένων Πολιτειών του Μεξικού, ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας πτήσεων από αυτό το άλλο κράτος μέλος της Ευρωπαϊκής Ένωσης και σε ό,τι αφορά την άδεια εκμετάλλευσης του συγκεκριμένου αερομεταφορέα.
   Άρθρο 4
   Συμβατότητα με τους κανόνες ανταγωνισμού
   1.   Ουδεμία διάταξη διμερών συμφωνιών μεταξύ των Ηνωμένων Πολιτειών του Μεξικού και της Ευρωπαϊκής Ένωσης δύναται:

               α)

               να ευνοεί την υιοθέτηση συμφωνιών μεταξύ επιχειρήσεων, αποφάσεων ενώσεων επιχειρήσεων ή εναρμονισμένων πρακτικών, οι οποίες παρακωλύουν, νοθεύουν ή περιορίζουν τον ανταγωνισμό·

               β)

               να ενισχύει τις επιπτώσεις τέτοιας συμφωνίας, απόφασης ή εναρμονισμένης πρακτικής· ή

               γ)

               να αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, στρεβλώνουν ή περιορίζουν τον ανταγωνισμό.

         2.   Τυχόν διατάξεις που περιέχονται στις διμερείς συμφωνίες, οι οποίες παρατίθενται στο παράρτημα I και οι οποίες δεν συμβιβάζονται με την παράγραφο 1, δεν εφαρμόζονται.
   Άρθρο 5
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος αυτής.
   Άρθρο 6
   Αναθεώρηση και τροποποίηση
   Τα μέρη δύνανται, ανά πάσα στιγμή, να αναθεωρήσουν ή να τροποποιήσουν εγγράφως την παρούσα συμφωνία, με κοινή συναίνεση. Οι εν λόγω τροποποιήσεις τίθενται σε ισχύ σύμφωνα με τη διαδικασία που ορίζεται στο άρθρο 7 παράγραφος 1 της παρούσας συμφωνίας.
   Άρθρο 7
   Έναρξη ισχύος
   1.   Η παρούσα συμφωνία τίθεται σε ισχύ τριάντα (30) ημέρες μετά την ημερομηνία της τελευταίας διακοίνωσης με την οποία τα μέρη κοινοποιούν γραπτώς, διά της διπλωματικής οδού, ότι έχουν περατωθεί οι απαιτούμενες προς τον σκοπό αυτό αντίστοιχες εσωτερικές διαδικασίες τους.
   2.   Η παρούσα συμφωνία εφαρμόζεται στις διμερείς συμφωνίες που παρατίθενται στο παράρτημα I σημείο β), μόλις αυτές τεθούν σε ισχύ.
   3.   Η παρούσα συμφωνία υπερισχύει σε περίπτωση διαφοράς μεταξύ των διατάξεων της παρούσας συμφωνίας και των διμερών συμφωνιών που παρατίθενται στο παράρτημα I.
   Άρθρο 8
   Καταγγελία
   1.   Ενδεχόμενη καταγγελία οποιασδήποτε από τις διμερείς συμφωνίες που παρατίθενται στο παράρτημα I, συνεπάγεται την ταυτόχρονη καταγγελία της ισχύος όλων των διατάξεων της παρούσας συμφωνίας που σχετίζονται με την εν λόγω συμφωνία.
   2.   Σε περίπτωση καταγγελίας όλων των διμερών συμφωνιών που παρατίθενται στο παράρτημα I, η παρούσα συμφωνία καταγγέλλεται ταυτοχρόνως με την τελευταία από τις εν λόγω συμφωνίες.

      ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες πληρεξούσιοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      Η παρούσα συμφωνία συντάσσεται εις διπλούν στο Βρυξέλλες, στις δέκα πέντε Δεκεμβρίου δύο χιλιάδες δέκα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, καθένα δε από τα κείμενα αυτά είναι εξίσου αυθεντικό. Σε περίπτωση διαφορών, υπερισχύει το κείμενο στην ισπανική γλώσσα.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Съединените мексикански щати
         Por los Estados Unidos Mexicanos
         Za Spojené státy mexické
         For De Forenede Mexicanske Stater
         Für die Vereinigten Mexikanischen Staaten
         Mehhiko Ühendriikide nimel
         Για τις Ηνωμένες Πολιτείες του Μεξικού
         For the United Mexican States
         Pour les Etats-Unis mexicains
         Per gli Stati Uniti messicani
         Meksikas Savienoto Valstu vārdā –
         Meksikos Jungtinių Valstijų vardu
         a Mexikói Egyesült Államok részéről
         Għall-Istati Uniti Messikani
         Voor de Verenigde Mexicaanse Staten
         W imieniu Meksykańskich Stanów Zjednoczonych
         Pelos Estados Unidos Mexicanos
         Pentru Statele Unite Mexicane
         Za Spojené štáty mexické
         Za Združene države mehike
         Meksikon yhdysvaltojen puolesta
         För Mexikos förenta stater

   ΠΑΡΑΡΤΗΜΑ I

      ΚΑΤΑΛΟΓΟΣ ΔΙΜΕΡΩΝ ΣΥΜΦΩΝΙΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Συμφωνίες αεροπορικών υπηρεσιών μεταξύ των Ηνωμένων Πολιτειών του Μεξικού και των κρατών μελών τής Ευρωπαϊκής Ένωσης, οι οποίες κατά την ημερομηνία υπογραφής της παρούσας συμφωνίας έχουν συναφθεί και/ή υπογραφεί:

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της Ομοσπονδιακής κυβέρνησης της Αυστρίας, που υπογράφηκε στη Βιέννη- Αυστρία στις 27 Μαρτίου 1995, καλούμενη εφεξής «συμφωνία Μεξικού-Αυστρίας».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου του Βελγίου, που υπογράφηκε στην πόλη του Μεξικού στις 26 Απριλίου 1999, καλούμενη εφεξής «συμφωνία Μεξικού-Βελγίου».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Τσεχικής και Σλοβακικής Ομοσπονδιακής Δημοκρατίας, που υπογράφηκε στην πόλη του Μεξικού στις 14 Αυγούστου 1990, καλούμενη εφεξής η «συμφωνία Μεξικού-Τσεχικής Δημοκρατίας».

                           —

                           Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και της κυβέρνησης της Γαλλικής Δημοκρατίας, που υπογράφηκε στο Παρίσι στις 18 Μαΐου 1993 και τροποποιήθηκε με τη συμφωνία τροποποίησης και συμπλήρωσης της συμφωνίας αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Γαλλικής Δημοκρατίας, που συνήφθη με την ανταλλαγή διακοινώσεων στις 13 Ιανουαρίου και στις 4 Φεβρουαρίου 2004 στο Παρίσι και στην πόλη του Μεξικού, καλούμενη εφεξής «συμφωνία Μεξικού-Γαλλίας».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της Ομοσπονδιακής Δημοκρατίας της Γερμανίας, που υπογράφηκε στην πόλη του Μεξικού στις 8 Μαρτίου 1967, καλούμενη εφεξής «συμφωνία Μεξικού-Γερμανίας».

                           —

                           Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και της Ιταλικής Δημοκρατίας, που υπογράφηκε στην πόλη του Μεξικού στις 23 Δεκεμβρίου 1965 και τροποποιήθηκε με τη συμφωνία τροποποίησης και συμπλήρωσης της συμφωνίας αεροπορικών μεταφορών μεταξύ των Ηνωμένων Πολιτειών του Μεξικού και της Ιταλικής Δημοκρατίας, της 23ης Δεκεμβρίου 1965, που συνήφθη με την ανταλλαγή διακοινώσεων στις 2 Αυγούστου και στις 7 Δεκεμβρίου 2004 στη Ρώμη, Ιταλία, καλούμενη εφεξής «συμφωνία Μεξικού-Ιταλίας».

                           —

                           Συμφωνία μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Μεγάλου Δουκάτου του Λουξεμβούργου στον τομέα των αεροπορικών μεταφορών, που υπογράφηκε στην πόλη του Μεξικού στις 19 Μαρτίου 1996, καλούμενη εφεξής «συμφωνία Μεξικού-Λουξεμβούργου».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου των Κάτω Χωρών, που υπογράφηκε στην πόλη του Μεξικού στις 6 Δεκεμβρίου 1971 και τροποποιήθηκε με τη συμφωνία τροποποίησης της συμφωνίας αεροπορικών μεταφορών, της 6ης Δεκεμβρίου 1971 μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου των Κάτω Χωρών, που συνήφθη με την ανταλλαγή διακοινώσεων στις 24 Αυγούστου 1992 στην πόλη του Μεξικού, καλούμενη εφεξής «συμφωνία Μεξικού-Κάτω Χωρών».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Δημοκρατίας της Πολωνίας, που υπογράφηκε στην πόλη του Μεξικού στις 11 Οκτωβρίου 1990, καλούμενη εφεξής «συμφωνία Μεξικού-Πολωνίας».

                           —

                           Συμφωνία πολιτικών αεροπορικών μεταφορών μεταξύ των κυβερνήσεων του Μεξικού και της Πορτογαλίας, που υπογράφηκε στη Λισαβόνα στις 22 Οκτωβρίου 1948, καλούμενη εφεξής «συμφωνία Μεξικού-Πορτογαλίας».

                           —

                           Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου της Ισπανίας, που υπογράφηκε στην πόλη του Μεξικού στις 21 Νοεμβρίου 1978, καλούμενη εφεξής «συμφωνία Μεξικού-Ισπανίας».

                           —

                           Συμφωνία μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Ηνωμένου Βασιλείου της Μεγάλης Βρετανίας και Βόρειας Ιρλανδίας στον τομέα των αεροπορικών υπηρεσιών, που υπογράφηκε στην πόλη του Μεξικού στις 18 Νοεμβρίου 1988, καλούμενη εφεξής «συμφωνία Μεξικού-Ηνωμένου Βασιλείου».

               β)

               Συμφωνίες αεροπορικών υπηρεσιών μεταξύ των Ηνωμένων Πολιτειών του Μεξικού και των κρατών μελών τής Ευρωπαϊκής Ένωσης, οι οποίες κατά την ημερομηνία υπογραφής της παρούσας συμφωνίας δεν έχουν τεθεί σε ισχύ.

                           —

                           Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και του Βασιλείου της Ισπανίας, που υπογράφηκε στη Μαδρίτη, Ισπανία, στις 8 Απριλίου 2003.

         ΠΑΡΑΡΤΗΜΑ II

      ΚΑΤΑΛΟΓΟΣ ΤΩΝ ΑΡΘΡΩΝ ΤΩΝ ΣΥΜΦΩΝΙΩΝ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ I ΚΑΙ ΟΙ ΟΠΟΙΕΣ ΑΝΑΦΕΡΟΝΤΑΙ ΣΤΑ ΑΡΘΡΑ 2 ΚΑΙ 3 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Καθορισμός από κράτος μέλος:

                           —

                           άρθρο 3 της συμφωνίας Μεξικού-Αυστρίας·

                           —

                           άρθρο 3 της συμφωνίας Μεξικού-Βελγίου·

                           —

                           άρθρο 3 της συμφωνίας Μεξικού-Τσεχικής Δημοκρατίας·

                           —

                           άρθρο 3 της συμφωνίας Μεξικού-Γαλλίας·

                           —

                           άρθρο 3 της συμφωνίας Μεξικού-Γερμανίας·

                           —

                           άρθρο 3 της συμφωνίας Μεξικού-Ιταλίας·

                           —

                           άρθρο 3 της συμφωνίας Μεξικού-Λουξεμβούργου·

                           —

                           άρθρο 3 της συμφωνίας Μεξικού-Κάτω Χωρών·

                           —

                           άρθρο 3 της συμφωνίας Μεξικού-Πολωνίας·

                           —

                           άρθρο II της συμφωνίας Μεξικού-Πορτογαλίας·

                           —

                           άρθρο 3 της συμφωνίας Μεξικού-Ισπανίας·

                           —

                           άρθρο 4 της συμφωνίας Μεξικού-Ηνωμένου Βασιλείου·

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           άρθρο 4 της συμφωνίας Μεξικού-Αυστρίας·

                           —

                           άρθρο 5 της συμφωνίας Μεξικού-Βελγίου·

                           —

                           άρθρο 4 της συμφωνίας Μεξικού-Τσεχικής Δημοκρατίας·

                           —

                           άρθρο 4 της συμφωνίας Μεξικού-Γαλλίας·

                           —

                           άρθρο 4 πρώτη πρόταση της συμφωνίας Μεξικού-Γερμανίας·

                           —

                           άρθρο 4 της συμφωνίας Μεξικού-Ιταλίας·

                           —

                           άρθρο 4 της συμφωνίας Μεξικού-Λουξεμβούργου·

                           —

                           άρθρο 4 της συμφωνίας Μεξικού-Κάτω Χωρών·

                           —

                           άρθρο 4 της συμφωνίας Μεξικού-Πολωνίας·

                           —

                           άρθρο VII της συμφωνίας Μεξικού-Πορτογαλίας·

                           —

                           άρθρο 4 της συμφωνίας Μεξικού-Ισπανίας·

                           —

                           άρθρο 5 της συμφωνίας Μεξικού-Ηνωμένου Βασιλείου.

               γ)

               Ασφάλεια πτήσεων:

                           —

                           άρθρο 6 της συμφωνίας Μεξικού-Αυστρίας·

                           —

                           άρθρο 7 της συμφωνίας Μεξικού-Βελγίου·

                           —

                           άρθρο 6 της συμφωνίας Μεξικού-Τσεχικής Δημοκρατίας·

                           —

                           άρθρο 6α της συμφωνίας Μεξικού-Γαλλίας·

                           —

                           άρθρο 6α της συμφωνίας Μεξικού-Ιταλίας·

                           —

                           άρθρο 6 της συμφωνίας Μεξικού-Λουξεμβούργου·

                           —

                           άρθρο 6 της συμφωνίας Μεξικού-Κάτω Χωρών·

                           —

                           άρθρο V της συμφωνίας Μεξικού-Πορτογαλίας·

                           —

                           άρθρο 8 της συμφωνίας Μεξικού-Ηνωμένου Βασιλείου.

         ΠΑΡΑΡΤΗΜΑ III

      ΚΑΤΑΛΟΓΟΣ ΑΛΛΩΝ ΧΩΡΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΤΗΣ ΠΑΡΟΥΣΑΣ ΣΥΜΦΩΝΙΑΣ

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).


Avis juridique important

|

31983D0414

83/414/ΕΟΚ: Απόφαση του Συμβουλίου της 25ης Ιουλίου 1983 για την προσχώρηση της Κοινότητας στη σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts, όπως τροποποιήθηκε από το πρωτόκολλο της διάσκεψης των αντιπροσώπων των κρατών μερών της σύμβασης, που έχει υπογραφεί στη Βαρσοβία στις 11 Νοεμβρίου 1982

Επίσημη Εφημερίδα αριθ. L 237 της 26/08/1983 σ. 0004 - 0004 Φινλανδική ειδική έκδοση: Κεφάλαιο 15 τόμος 4 σ. 0127  Ισπανική ειδική έκδοση: Κεφάλαιο 04 τόμος 2 σ. 0129  Σουηδική ειδική έκδοση: Κεφάλαιο 15 τόμος 4 σ. 0127  Πορτογαλική ειδική έκδοση : Κεφάλαιο 04 τόμος 2 σ. 0129

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1983 για την προσχώρηση της Κοινότητας στη σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts, όπως τροποποιήθηκε από το πρωτόκολλο της διάσκεψης των αντιπροσώπων  των κρατών μερών της σύμβασης, που έχει υπογραφεί στη Βαρσοβία στις 11 Νοεμβρίου 1982ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η διαχείριση και η διατήρηση των ζώντων πόρων της Βαλτικής θάλασσας και των Belts απαιτούν διεθνή ρύθμιση- ότι, για το σκοπό αυτό, υπογράφηκε στο Γκντανσκ στις 13 Σεπτεμβρίου 1973 και άρχισε να ισχύει στις 28 Ιουλίου 1974, μια σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts η οποία αποκαλείται στο εξής "σύμβαση  του Γκντανσκ"- ότι η Κοινότητα είναι αρμόδια να λάβει μέτρα για τη διατήρηση των ζώντων πόρων της θάλασσας όχι μόνο αυτόνομα αλλά και αναλαμβάνοντας υποχρεώσεις μαζί με τρίτες χώρες και μέσα στα πλαίσια διεθνών οργανισμών- ότι τα δύο κράτη μέλη που είναι συμβαλλόμενα μέρη στη σύμβαση του Γκντανσκ, δηλαδή το Βασίλειο της Δανίας και η Ομοσπονδιακή Δημοκρατία της Γερμανίας, υπέβαλαν το 1977 στην πολωνική κυβέρνηση, θεματοφύλακα της σύμβασης, προτάσεις για την τροποποίησή  της, ώστε να καταστεί δυνατή η προσχώρηση της Κοινότητας- ότι τα κράτη μέρη της σύμβασης του Γκντανσκ υπέγραψαν, στις 11 Νοεμβρίου 1982, πρωτόκολλο που περιέχει προτάσεις για την τροποποίηση της σύμβασης, μεταξύ των οποίων την καλούμενη δανο-γερμανική πρόταση- ότι οι τροποποιήσεις αυτές θα αρχίσουν να ισχύουν ενενήντα ημέρες από τότε που η κυβέρνηση θεματοφύλακας θα λάβει τις κοινοποιήσεις για την αποδοχή των τροποποιήσεων εκ μέρους όλων των μερών- ότι, μετά την έναρξη ισχύος των τροποποιήσεων αυτών, η  Κοινότητα είναι δυνατόν να προσχωρήσει στη σύμβαση του Γκντανσκ- ότι είναι αναγκαίο για την Κοινότητα να προσχωρήσει στη σύμβαση για να συμβάλει στη διατήρηση των ζώντων πόρων στην περιοχή που καλύπτεται από τη σύμβαση του Γκντανσκ και στην οποία οι κοινοτικοί αλιείς ασκούν τις δραστηριότητές τους,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνεται από την Κοινότητα η προσχώρηση της Ευρωπαϊκής Οικονομικής Κοινότητας στη σύμβαση για την αλιεία και τη διατήρηση των ζώντων πόρων της Βαλτικής θάλασσας και των Belts, όπως τροποποιήθηκε από το πρωτόκολλο της διάσκεψης των  αντιπροσώπων των κρατών μερών της σύμβασης, που έχει υπογραφεί στη Βασοβία στις 11 Νοεμβρίου 1982.  Τα κείμενα της σύμβασης και του πρωτοκόλλου επισυνάπτονται στην παρούσα απόφαση.   Άρθρο 2  Ο Πρόεδρος του Συμβουλίου θα καταθέσει την πράξη προσχώρησης στην κυβέρνηση της Λαϊκής Δημοκρατίας της Πολωνίας, σύμφωνα με το άρθρο XVIII της σύμβασης (3).   Άρθρο 3  Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 25 Ιουλίου 1983.  Για το Συμβούλιο Ο Πρόεδρος Κ. ΣΗΜΙΤΗΣ  (1) ΕΕ αριθ. C 117 της 30. 4. 1983, σ. 4.  (2) Γνώμη διατυπωθείσα στις 8 Ιουλίου 1983 (δεν έχει ακόμα δημοσιευθεί στην Επίσημη Εφημερίδα).  (3) Η ημερομηνία ενάρξεως ισχύος της σύμβασης όσον αφορά την Κοινότητα θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.     ΣΥΜΒΑΣΗ για την αλιεία και τη διατήρηση των ζώντων πόρων στη Βαλτική θάλασσα και στους Belts  ΤΑ ΚΡΑΤΗ ΜΕΡΗ ΤΗΣ ΠΑΡΟΥΣΑΣ ΣΥΜΒΑΣΗΣ,  ΕΧΟΝΤΑΣ ΥΠΟΨΗ ότι η μέγιστη και σταθερή παραγωγικότητα των ζώντων πόρων της Βαλτικής θάλασσας και των Belts έχει μεγάλη σημασία για τα κράτη της λεκάνης της Βαλτικής θάλασσας,  ΑΝΑΓΝΩΡΙΖΟΝΤΑΣ την κοινή ευθύνη τους για τη διατήρηση των ζώντων πόρων και την ορθολογική τους εκμετάλλευση,  ΠΕΠΕΙΣΜΕΝΑ ότι η διατήρηση των ζώντων πόρων της Βαλτικής θάλασσας και των Belts απαιτεί στενότερη και πιο εκτεταμένη συνεργασία στην περιοχή αυτή,  ΣΥΜΦΩΝΗΣΑΝ ΤΑ ΑΚΟΛΟΥΘΑ:   Άρθρο I  Τα συμβαλλόμενα κράτη:  - συνεργάζονται στενά με σκοπό να προφυλάξουν και να αυξήσουν τους ζώντες πόρους της Βαλτικής θάλασσας και των Belts και να επιτύχουν την άριστη απόδοση ιδίως στους τομείς της ανάπτυξης και του συντονισμού μελετών ad hoc,  - προετοιμάζουν και εφαρμόζουν διαρθρωτικά και τεχνικά προγράμματα για τη διατήρηση και την ανάπτυξη των ζώντων πόρων, στα οποία συμπεριλαμβάνονται μέτρα τεχνητής αναπαραγωγής ειδών ιχθύων που έχουν αξία ή/και συμβάλλουν οικονομικά στα μέτρα αυτά, σε  δίκαιη και ισότιμη βάση- αναλαμβάνουν επίσης άλλες δράσεις για την ορθολογική και αποτελεσματική εκμετάλλευση των ζώντων πόρων.   Άρθρο II  1. Η περιοχή στην οποία εφαρμόζεται η παρούσα σύμβαση, αποκαλούμενη στο εξής "περιοχή της σύμβασης", περιλαμβάνει όλα τα ύδατα της Βαλτικής θάλασσας και των Belts, εκτός από τα εσωτερικά ύδατα, που ορίζονται δυτικά από μία γραμμή που ενώνει το  Hasenore Head με tο Gniben Point, το Korshage με το Spodsbierg και το Gilbierg Head με το Kullen.  2. Η παρούσα σύμβαση εφαρμόζεται για όλα τα είδη ιχθύων και τους άλλους ζώντες θαλάσσιους πόρους που βρίσκονται στην περιοχή της σύμβασης.   Άρθρο III  Καμία διατάξη της παρούσας σύμβασης δεν θίγει τα δικαιώματα, τις αξιώσεις ή τις απόψεις συμβαλλόμενου κράτους σε ό,τι αφορά τα όρια των χωρικών υδάτων και την έκταση της δικαιοδοσίας σε θέματα αλιείας, σύμφωνα με το διεθνές δίκαιο.   Άρθρο IV  Για τους σκοπούς της παρούσας σύμβασης ως "πλοίο" νοείται οποιοδήποτε πλοίο ή σκάφος, το οποίο χρησιμοποιείται για να αλιεύει ή να επεξεργάζεται ιχθείς ή άλλους ζώντες θαλάσσιους οργανισμούς και το οποίο είναι νηολογημένο ή είναι πλοιοκτησίας  επί του εδάφους συμβαλλόμενου κράτους ή φέρει σημαία του κράτους αυτού.   Άρθρο V  1. Για τους σκοπούς της παρούσας σύμβασης συνιστάται Διεθνής Επιτροπή Αλιείας της Βαλτικής θάλασσας, η οποία στο εξής αποκαλείται "Επιτροπή".  2. Κάθε συμβαλλόμενο κράτος μπορεί να διορίζει μέχρι δύο αντιπροσώπους ως μέλη της Επιτροπής καθώς επίσης και εμπειρογνώμονες και συμβούλους για να τους επικουρούν ανάλογα με την απόφασή του.  3. Η Επιτροπή εκλέγει έναν πρόεδρο και έναν αντιπρόεδρο μεταξύ των μελών της- η θητεία τους είναι τετραετής και μπορούν να επανεκλεγούν, όχι όμως περισσότερο από δύο συνεχείς φορές. Ο πρόεδρος και ο αντιπρόεδρος εκλέγονται από τους αντιπροσώπους των  συμβαλλομένων κρατών.  4. Το μέλος της Επιτροπής που εκλέγεται ως πρόεδρός της παύει αμέσως να αντιπροσωπεύει το κράτος του και δεν ψηφίζει. Το ενδιαφερόμενο κράτος έχει δικαίωμα να διορίσει άλλον αντιπρόσωπο για να αντικαταστήσει το μέλος που έγινε πρόεδρος.   Άρθρο VI  1. Η έδρα της Επιτροπής είναι στη Βαρσοβία.  2. Η Επιτροπή διορίζει τον γραμματέα της και, ανάλογα με τις ανάγκες, το κατάλληλο προσωπικό για να τον επικουρεί.  3. Η Επιτροπή εκδίδει τον εσωτερικό της κανονισμό και τις άλλες διατάξεις που θεωρεί αναγκαίες για τις εργασίες της.   Άρθρο VII  1. Η Επιτροπή θεσπίζει τον οικονομικό της κανονισμό.  2. Η Επιτροπή θεσπίζει διετή προϋπολογισμό για τις προβλεπόμενες δαπάνες καθώς και προσχέδιο προϋπολογισμού για το επόμενο οικονομικό έτος.  3. Το συνολικό ποσό του προϋπολογισμού, στο οποίο συμπεριλαμβάνεται οποιοσδήποτε συμπληρωματικός προϋπολογισμός, καταβάλλεται από τα συμβαλλόμενα κράτη σε ίσα μερίδια.  4. Κάθε συμβαλλόμενο κράτος καταβάλλει τα έξοδα που σχετίζονται με τη συμμετοχή στην Επιτροπή των αντιπροσώπων του, των εμπειρογνωμόνων και των συμβούλων του.   Άρθρο VIII  1. Η Επιτροπή συνέρχεται κάθε δύο χρόνια στη Βαρσοβία σε χρόνο που αυτή θεωρεί κατάλληλο, εκτός αν αποφασίσει διαφορετικά. Μετά από αίτηση αντιπροσώπου συμβαλλόμενου κράτους στην Επιτροπή, υπό τον όρο ότι αυτή θα προσυπογραφεί από έναν  αντιπρόσωπο ενός άλλου συμβαλλόμενου κράτους, ο πρόεδρος της Επιτροπής συγκαλεί έκτακτη συνεδρίαση, το ταχύτερο δυνατό, στο χρόνο και στον τόπο που αποφασίζει, πάντως όχι αργότερα από τρεις μήνες από την ημερομηνία υποβολής της αιτήσεως.  2. Η πρώτη συνεδρίαση της Επιτροπής συγκαλείται από την κυβέρνηση θεματοφύλακα της παρούσας σύμβασης και λαμβάνει χώρα εντός ενενήντα ημερών από την ημερομηνία ενάρξεως ισχύος της παρούσας σύμβασης.  3. Κάθε συμβαλλόμενο κράτος έχει μία ψήφο στην Επιτροπή. Οι αποφάσεις και οι συστάσεις της Επιτροπής λαμβάνονται με πλειοψηφία των δύο τρίτων των ψήφων των συμβαλλομένων κρατών που είναι παρόντα και ψηφίζουν στη συνεδρίαση.  4. Τα αγγλικά είναι η γλώσσα στην οποία εργάζεται η Επιτροπή. Οι γλώσσες των κρατών που υπογράφουν τη σύμβαση είναι οι επίσημες γλώσσες της Επιτροπής. Μόνο οι συστάσεις, οι αποφάσεις και τα ψηφίσματα της Επιτροπής θα συντάσσονται σε αυτές τις γλώσσες.  Στις συνεδριάσεις της Επιτροπής οποιοδήποτε συμβαλλόμενο κράτος έχει το δικαίωμα να έχει όλα τα πρακτικά μεταφρασμένα στη γλώσσα του. Το κόστος αυτών των μεταφράσεων βαρύνει το κράτος αυτό.   Άρθρο IX  1. Τα καθήκοντα της Επιτροπής είναι να ακόλουθα:  α) η επισκόπηση των ζώντων πόρων και των αλιευμάτων της περιοχής της σύμβασης με τη συλλογή, τη συνάθροιση, την ανάλυση και τη διάδοση των στατιστικών στοιχείων που αφορούν, πχ., την αλίευση, την αλιευτική δραστηριότητα καθώς και άλλες πληροφορίες- β) η σύνταξη προτάσεων σχετικά με το συντονισμό της επιστημονικής έρευνας στην περιοχή της σύμβασης- γ) η προετοιμασία και η υποβολή συστάσεων που θα βασίζονται, κατά το δυνατόν, στα αποτελέσματα της επιστημονικής έρευνας και θα αφορούν τα μέτρα που αναφέρονται στο άρθρο X για να εξεταστούν από τα συμβαλλόμενα κράτη.  2. Κατά την εκτέλεση των καθηκόντων της η Επιτροπή θα προσφεύγει, ενδεχομένως, στις υπηρεσίες του Διεθνούς Συμβουλίου για την Εξερεύνηση της Θάλασσας (ICES) καθώς και στις υπηρεσίες άλλων διεθνών τεχνικών και επιστημονικών οργανώσεων και θα χρησιμοποιεί  τις πληροφορίες που παρέχονται από τα επίσημα όργανα των συμβαλλομένων κρατών.  3. Για την εκπλήρωση των καθηκόντων της η Επιτροπή μπορεί να δημιουργεί ομάδες εργασίας ή άλλα βοηθητικά όργανα και να καθορίζει τη σύνθεση και τις αρμοδιότητές τους.   Άρθρο X  Τα μέτρα που αφορούν τους στόχους της παρούσας σύμβασης και τα οποία είναι δυνατόν να εξετάζει η Επιτροπή και βάσει των οποίων μπορεί να κάνει συστάσεις στα συμβαλλόμενα κράτη είναι τα εξής:  α) οποιαδήποτε μέτρα για τη ρύθμιση των αλιευτικών εξαρτημάτων, μέσων και μεθόδων αλιεύσεως- β) οποιαδήποτε μέτρα καθορίζουν τα μεγέθη των ιχθύων που μπορούν να κρατούνται στα πλοία ή να εκφορτώνονται, να εκτίθενται ή να προσφέρονται προς πώληση- γ) οποιαδήποτε μέτρα καθορίζουν τις εποχές που απαγορεύεται η αλιεία- δ) οποιαδήποτε μέτρα καθορίζουν τις περιοχές που απαγορεύεται η αλιεία- ε) οποιαδήποτε μέτρα βελτιώνουν και αυξάνουν τη ζωή των θαλασσίων ζώντων πόρων στα οποία συμπεριλαμβάνεται και η τεχνητή αναπαραγωγή και η μεταφορά ζώντων ιχθύων και άλλων οργανισμών από μία περιοχή σε άλλη- στ) οποιαδήποτε μέτρα ρυθμίζουν ή/και διανέμουν μεταξύ των συμβαλλομένων κρατών το ύψος των συνολικών αλιευμάτων ή το βαθμό της αλιευτικής δραστηριότητας ανάλογα με το αντικείμενο, τα είδη, τις περιοχές και τις περιόδους αλιείας- ζ) οποιαδήποτε μέτρα ελέγχου της εφαρμογής των συστάσεων που είναι δεσμευτικές για τα συμβαλλόμενα κράτη- η) οποιαδήποτε άλλα μέτρα σχετίζονται με τη διατήρηση και την ορθολογική εκμετάλλευση των ζώντων θαλασσίων πόρων.   Άρθρο XI  1. Με την επιφύλαξη των διατάξεων που παρόντος άρθρου, τα συμβαλλόμενα κράτη αναλαμβάνουν την υποχρέωση να εφαρμόζουν οποιαδήποτε σύσταση της Επιτροπής σύμφωνα με το άρθρο X της παρούσας σύμβασης, από την ημερομηνία που καθορίζεται από την  Επιτροπή. Η ημερομηνία αυτή δεν μπορεί να είναι προγενέστερη του τέλους της περιόδου για την υποβολή ενστάσεων όπως προβλέπεται στο παρόν άρθρο.  2. Κάθε συμβαλλόμενο κράτος μπορεί, εντός ενενήντα ημερών από την ημερομηνία της κοινοποίησης σύστασης, να υποβάλλει ένσταση- στην περίπτωση αυτή δεν έχει την υποχρέωση να εφαρμόσει τη σύσταση.  Το συμβαλλόμενο κράτος μπορεί επίσης οποτεδήποτε να αποσύρει την ένστασή του και να εφαρμόσει τη σύσταση.  Εφόσον η ένσταση έχει υποβληθεί εντός της περιόδου των ενενήντα ημερών, οποιοδήποτε άλλο συμβαλλόμενο κράτος μπορεί κατά τον ίδιο τρόπο να υποβάλει ένσταση οποτεδήποτε, κατά τη διάρκεια συμπληρωματικής προθεσμίας εξήντα ημερών.  3. Εάν τρία ή περισσότερα συμβαλλόμενα κράτη υποβάλουν ένσταση σχετικά με σύσταση, τα άλλα συμβαλλόμενα κράτη δεν έχουν πλέον υποχρέωση να εφαρμόσουν την εν λόγω σύσταση.  4. Η Επιτροπή κοινοποιεί αμέσως σε κάθε συμβαλλόμενο κράτος τη λήψη ή την ανάκληση κάθε ένστασης.   Άρθρο XII  1. Κάθε συμβαλλόμενο κράτος λαμβάνει ως προς τους υπηκόους του και τα πλοία του, τα κατάλληλα μέτρα για να διασφαλίσει την εφαρμογή των διατάξεων της παρούσας σύμβασης και των συστάσεων της Επιτροπής, οι οποίες έχουν καταστεί δεσμευτικές για  τα συμβαλλόμενα κράτη και ενεργεί καταλλήλως στην περίπτωση παραβάσεων των διατάξεων αυτών.  2. Με την επιφύλαξη των κυριαρχικών δικαιωμάτων των συμβαλλομένων κρατών, όσον αφορά τα χωρικά τους ύδατα και τα δικαιώματα στις περιοχές αλιείας, κάθε συμβαλλόμενο κράτος μεριμνά για την εφαρμογή των συστάσεων της Επιτροπής που είναι δεσμευτικές για το  κράτος αυτό, μέσω των εθνικών αρχών του μέσα στα χωρικά του ύδατα, καθώς και στα ύδατα που υπόκεινται στη δικαιοδοσία του για τα αλιεύματα.  3. Κάθε συμβαλλόμενο κράτος παρέχει στην Επιτροπή, όταν και υπό τη μορφή που θα του ζητηθεί από αυτή, τα διαθέσιμα στατιστικά στοιχεία και τις πληροφορίες που αναφέρονται στο άρθρο IX παράγραφος 1 σημείο α), καθώς και πληροφορίες για όλα τα μέτρα που  έχουν ληφθεί σύμφωνα με τις παραγράφους 1 και 2 του παρόντος άρθρου.   Άρθρο XIII  Η Επιτροπή εφιστά την προσοχή οποιουδήποτε κράτους, το οποίο δεν συμμετέχει στην παρούσα σύμβαση, στις αλιευτικές δραστηριότητες που αναλαμβάνουν οι υπήκοοί του ή τα σκάφη του στην περιοχή της σύμβασης, οι οποίες μπορεί να επηρεάσουν  αρνητικά τις δραστηριότητες της Επιτροπής ή την υλοποίηση των στόχων της παρούσας σύμβασης.   Άρθρο XIV  Οι διατάξεις της παρούσας σύμβασης δεν εφαρμόζονται στις δραστηριότητες που διεξάγονται μόνο για επιστημονικές έρευνες από σκάφη εξουσιοδοτημένα για το σκοπό αυτό από κάποιο συμβαλλόμενο κράτος, ούτε στους ιχθείς και στους άλλους θαλάσσιους  οργανισμούς οι οποίοι θα αλιεύονται κατά τη διάρκεια των δραστηριοτήτων αυτών. Τα αλιεύματα αυτά δεν πωλούνται ούτε εκτίθενται ή προσφέρονται προς πώληση.   Άρθρο XV  1. Η Επιτροπή συνεργάζεται με άλλους διεθνείς οργανισμούς που έχουν συγγενείς στόχους.  2. Η Επιτροπή μπορεί να καλεί κάθε ενδιαφερόμενο διεθνή οργανισμό ή την κυβέρνηση κάθε κράτους που δεν συμμετέχει στην παρούσα σύμβαση να συμμετάσχει ως παρατηρητής στις συνεδριάσεις της Επιτροπής ή τις συναντήσεις των βοηθητικών της οργάνων.   Άρθρο XVI  1. Κάθε συμβαλλόμενο κράτος μπορεί να προτείνει τροποποιήσεις στην παρούσα σύμβαση. Κάθε πρόταση για τροποποίηση απευθύνεται στην κυβέρνηση θεματοφύλακα και ανακοινώνεται από αυτή σε όλα τα συμβαλλόμενα κράτη, τα οποία πληροφορούν την  κυβέρνηση θεματοφύλακα αν αποδέχονται ή απορρίπτουν την τροποποίηση, το ταχύτερο δυνατό μετά τη λήψη της τροποποίησης. Η τροποποίηση αρχίζει να ισχύει ενενήντα ημέρες μετά τη λήψη από την κυβέρνηση θεματοφύλακα των κοινοποιήσεων αποδοχής της  τροποποίησης από όλα τα συμβαλλόμενα κράτη.  2. Κάθε κράτος που θα συμμετάσχει στην παρούσα σύμβαση μετά από την έναρξη ισχύος μιας τροποποίησης σύμφωνα με τις διατάξεις της παραγράφου 1 του παρόντος άρθρου, είναι υποχρεωμένο να εφαρμόσει τη σύμβαση όπως έχει τροποποιηθεί.   Άρθρο XVII  1. Η παρούσα σύμβαση επικυρώνεται ή γίνεται αποδεκτή από τα κράτη που την υπογράφουν. Οι πράξεις της επικύρωσης ή της αποδοχής κατατίθενται στην κυβέρνηση της Λαϊκής Δημοκρατίας της Πολωνίας, η οποία ασκεί τα καθήκοντα κυβέρνησης  θεματοφύλακα.  2. Η παρούσα σύμβαση είναι ανοιχτή για την προσχώρηση κάθε κράτους που ενδιαφέρεται για τη διαφύλαξη και την ορθολογική εκμετάλλευση των ζώντων πόρων της Βαλτικής θάλασσας και των Belts, υπό τον όρο ότι το κράτος αυτό προσκαλείται από τα συμβαλλόμενα  κράτη. Οι πράξεις προσχώρησης κατατίθενται στην κυβέρνηση θεματοφύλακα.   Άρθρο XVIII  1. Η παρούσα σύμβαση αρχίζει να ισχύει την ενενηκοστή ημέρα από την ημερομηνία της κατάθεσης της τέταρτης πράξης επικύρωσης ή αποδοχής.  2. Μετά από την έναρξη ισχύος της παρούσας σύμβασης, σύμφωνα με την παράγραφο 1 του παρόντος άρθρου, η σύμβαση αρχίζει να ισχύει για κάθε άλλο κράτος, η κυβέρνηση του οποίου έχει καταθέσει πράξη επικύρωσης, αποδοχής ή προσχώρησης, την τριακοστή ημέρα  μετά από την ημερομηνία της κατάθεσης της πράξης αυτής στην κυβέρνηση θεματοφύλακα.   Άρθρο XIX  Κάθε συμβαλλόμενο κράτος μπορεί, απευθυνόμενο γραπτά προς την κυβέρνηση θεματοφύλακα, να αποχωρήσει από την παρούσα σύμβαση οποτεδήποτε μετά από τη λήξη πενταετίας από την έναρξη ισχύος της παρούσας σύμβασης.  Η αποχώρηση παράγει αποτελέσματα για το συμβαλλόμενο αυτό κράτος από την 31η Δεκεμβρίου του έτους που ακολουθεί το έτος κατά το οποίο η κυβέρνηση θεματοφύλακας έλαβε την κοινοποίηση της αποχώρησης.   Άρθρο XX  1. Η κυβέρνηση θεματοφύλακας πληροφορεί όλα τα κράτη που έχουν υπογράψει και προσχωρήσει:  α) για τις υπογραφές της παρούσας σύμβασης και για την κατάθεση κάθε πράξης επικύρωσης, αποδοχής ή προσχώρησης, καθώς και για τις δηλώσεις που έχουν υποβληθεί- β) για την ημερομηνία ενάρξεως ισχύος της παρούσας σύμβασης- γ) για τις προτάσεις τροποποίησης της σύμβασης, τις κοινοποιήσεις αποδοχής και έναρξης ισχύος των τροποποιήσεων αυτών- δ) για τις κοινοποιήσεις αποχώρησης.  2. Το πρωτότυπο της παρούσας σύμβασης κατατίθεται στην κυβέρνηση της Λαϊκής Δημοκρατίας της Πολωνίας, η οποία διαβιβάζει επικυρωμένα αντίγραφα στις κυβερνήσεις όλων των κρατών που έχουν υπογράψει και όλων των κρατών που έχουν προσχωρήσει στην παρούσα  σύμβαση.  3. Η κυβέρνηση θεματοφύλακας καταχωρεί την παρούσα σύμβαση στη Γραμματεία των Ηνωμένων Εθνών.  Σε πίστωση των οποίων οι υπογράφοντες πληρεξούσιοι, που είχαν καταλλήλως εξουσιοδοτηθεί γι' αυτό, υπέγραψαν την παρούσα σύμβαση.  Έγινε στο Γκντανσκ την δεκάτη τρίτη Σεπτεμβρίου χίλια ενιακόσια εβδομήντα τρία, σε ένα αντίγραφο το οποίο συντάχθηκε στα δανικά, φιλανδικά, γερμανικά, πολωνικά, ρωσικά, σουηδικά και αγγλικά- κάθε κείμενο είναι εξίσου αυθεντικό.    ΠΡΩΤΟΚΟΛΛΟ της διάσκεψης των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts Βαρσοβία, 9 έως 11 Νοεμβρίου 1982  1. Μετά από πρόσκληση της κυβέρνησης της Λαϊκής  Δημοκρατίας της Πολωνίας συνήλθε διάσκεψη των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων της Βαλτικής θάλασσας και των Belts στη Βαρσοβία από τις 9 μέχρι τις 11 Νοεμβρίου 1982.  2. Τα ακόλουθα κράτη αντιπροσωπεύθηκαν στη διάσκεψη:  - το Βασίλειο της Δανίας,  - η Δημοκρατία της Φιλανδίας,  - η Λαϊκή Δημοκρατία της Γερμανίας,  - η Ομοσπονδιακή Δημοκρατία της Γερμανίας,  - η Λαϊκή Δημοκρατία της Πολωνίας,  - το Βασίλειο της Σουηδίας,  - η Ένωση των Σοβιετικών Σοσιαλιστικών Δημοκρατιών.  3. Παρέστη επίσης στη διάσκεψη και έλαβε μέρος στις συνομιλίες η Ευρωπαϊκή Οικονομική Κοινότητα, η οποία είχει προσκληθεί σαν παρατηρητής.  4. Ο κ. Marian Fila, αρχηγός της πολωνικής αντιπροσωπείας, εξελέγη πρόεδρος της διάσκεψης.  Ο κ. Bertil Roth, αρχηγός της σουηδικής αντιπροσωπείας, εξελέγη αντιπρόεδρος της διάσκεψης.  Ο γραμματέας της διάσκεψης ήταν ο δρ Zdzislaw Russek, γραμματέας της διεθνούς επιτροπής για την αλιεία στη Βαλτική θάλασσα.  5. Η διάσκεψη βασίστηκε για τις διαβουλεύσεις της στην τελική έκθεση της συνόδου των αντιπροσώπων των κρατών μερών της σύμβασης για την αλιεία και τη διατήρηση των ζώντων πόρων στη Βαλτική θάλασσα και στους Belts, που έγινε στη Βαρσοβία από τις 22 μέχρι  τις 26 Ιουνίου 1981.  6. Μετά τις διαβουλεύσεις αυτές η διάσκεψη συμφώνησε να επιφέρει τις ακόλουθες τροποποιήσεις στη σύμβαση:  α) ο πρόλογος συμπληρώνεται με μια καινούρια εισαγωγική σημείωση:  "- σημειώνοντας ότι τα κράτη της λεκάνης της Βαλτικής θάλασσας έχουν επεκτείνει τη δικαιοδοσία τους στους ζώντες πόρους σε ύδατα πέρα και όμορα με την αιγιαλίτιδα ζώνη τους," β) το άρθρο VIII παράγραφος 3 ανασυντάχθηκε ως εξής:  "Κάθε συμβαλλόμενο κράτος έχει μία ψήφο στην Επιτροπή. Οι αποφάσεις και οι συστάσεις της Επιτροπής λαμβάνονται με πλειοψηφία δύο τρίτων των ψήφων των συμβαλλομένων κρατών που είναι παρόντα και ψηφίζουν στη συνεδρίαση, υπό τον όρο, πάντως, ότι κάθε  σύσταση σχετικά με τις περιοχές, που υπόκεινται στη δικαιοδοσία για τα αλιεύματα ενός ή περισσοτέρων συμβαλλομένων κρατών, αρχίζει να ισχύει στα κράτη αυτά μόνο στην περίπτωση που έχουν ψηφίσει υπέρ των συστάσεων αυτών." γ) το άρθρο IX παράγραφος 1 σημεία α) και β) ανασυντάχθηκε ως εξής και προσετέθη το σημείο δ):  "α) ο συντονισμός της διαχείρισης των ζώντων πόρων στην περιοχή της σύμβασης με τη συλλογή, τη συνάθροιση, την ανάλυση και τη διάδοση των στατιστικών στοιχείων που αφορούν, πχ., τα αλιεύματα, την αλιευτική δραστηριότητα καθώς και άλλες πληροφορίες- β) η προώθηση του συντονισμού, ενδεχομένως, της επιστημονικής έρευνας και, εφόσον είναι επιθυμητό, των κοινών προγραμμάτων για έρευνα του είδους αυτού στην περιοχή της σύμβασης- γ) η εξέταση των πληροφοριών που παρέχονται από τα συμβαλλόμενα κράτη σύμφωνα με το άρθρο XII παράγραφος 3." δ) το άρθρο X σημείο στ) ανασυντάσσεται ως εξής:  "στ) οποιαδήποτε μέτρα καθορίζουν το συνολικό επιτρεπόμενο αλίευμα ή αλιευτική δραστηριότητα ανάλογα με τα είδη, τα αποθέματα, τις περιοχές και τις περιόδους αλιείας, στο οποίο συμπεριλαμβάνονται τα συνολικά επιτρεπόμενα αλιεύματα για τις περιοχές που  υπόκεινται στη δικαιοδοσία για τα αλιεύματα των συμβαλλομένων κρατών." το σημείο ζ) διαγράφεται- το παρόν σημείο η) γίνεται ζ)- ε) άρθρο XI: προστίθεται νέα παράγραφος 4 και η παρούσα παράγραφος 4 ανασυντάσσεται και γίνεται παράγραφος 5. Το κείμενο έχει ως εξής:  "4. α) Μετά από την ημερομηνία ενάρξεως ισχύος μιας σύστασης που έχει εκδοθεί από την Επιτροπή, κάθε συμβαλλόμενο κράτος μπορεί να κοινοποιήσει στην Επιτροπή την πρόθεσή του να παύσει να αποδέχεται τη σύσταση και, εάν δεν αποσυρθεί η κοινοποίηση αυτή, η  σύσταση παύει να δεσμεύει αυτό το συμβαλλόμενο κράτος μετά την πάροδο ενός έτους από την ημερομηνία της κοινοποίησης.  β) Η σύσταση που έχει παύσει να δεσμεύει ένα συμβαλλόμενο κράτος παύει να δεσμεύει οποιοδήποτε άλλο συμβαλλόμενο κράτος, τριάντα ημέρες μετά την ημερομηνία κατά την οποία το κράτος αυτό κοινοποιεί στην Επιτροπή την πρόθεσή του να παύσει να αποδέχεται τη  σύσταση.  5. Η Επιτροπή κοινοποιεί στα συμβαλλόμενα κράτη κάθε κοινοποίηση σύμφωνα με το παρόν άρθρο, αμέσως μετά τη λήψη της." στ) η ακόλουθη φράση προστίθεται στο τέλος του άρθρου XII παράγραφος 3:  "συμπεριλαμβανομένων και των πληροφοριών για τα μέτρα εποπτείας που λαμβάνονται για να διασφαλίσουν την εφαρμογή των συστάσεων της Επιτροπής." ζ) το άρθρο XIII ανασυντάσσεται ως εξής:  "Κάθε συμβαλλόμενο κράτος πληροφορεί την Επιτροπή για τα νομοθετικά μέτρα που έλαβε και για οποιεσδήποτε συμφωνίες συνάψει στο βαθμό που τα μέτρα αυτά και οι συμφωνίες αυτές αφορούν τη διατήρηση και τη χρήση των αλιευτικών πόρων στην περιοχή της  σύμβασης." η) το άρθρο XVII ανασυντάσσεται ως εξής:  "1. Η παρούσα σύμβαση επικυρώνεται ή γίνεται αποδεκτή από τα κράτη που την υπογράφουν. Οι πράξεις αποδοχής ή επικύρωσης κατατίθενται στην κυβέρνηση της Λαϊκής Δημοκρατίας της Πολωνίας, η οποία ασκεί τα καθήκοντα της κυβέρνησης θεματοφύλακα.  2. Η σύμβαση αυτή είναι ανοικτή για την προσχώρηση κάθε κράτους που ενδιαφέρεται για τη διαφύλαξη και την ορθολογική εκμετάλλευση των ζώντων πόρων της Βαλτικής θάλασσας και των Belts ή κάθε διακυβερνητικής οργάνωσης οικονομικής ενοποίησης, στην οποία  έχουν μεταβιβάσει τα κράτη μέλη της τις αρμοδιότητές τους για τα θέματα που ρυθμίζονται από την παρούσα σύμβαση, υπό τον όρο ότι το κράτος αυτό ή η οργάνωση αυτή θα προσκληθούν από τα συμβαλλόμενα κράτη.  3. Κάθε αναφορά στην έκφραση "συμβαλλόμενο κράτος" στην παρούσα σύμβαση ισχύει mutatis mutandis και για τις οργανώσεις που αναφέρθηκαν στην προηγούμενη παράγραφο και οι οποίες έχουν καταστεί μέρη της σύμβασης αυτής.  4. Στην περίπτωση σύγκρουσης μεταξύ των υποχρεώσεων κάποιας οργάνωσης, που αναφέρεται στην παράγραφο 2, που απορρέουν από την παρούσα σύμβαση και των υποχρεώσεών της που προκύπτουν από τους όρους της συμφωνίας για την ίδρυση της οργάνωσης αυτής, ή  οποιωνδήποτε άλλων πράξεων που σχετίζονται με τη συμφωνία αυτή, οι υποχρεώσεις που απορρέουν από την παρούσα σύμβαση υπερισχύουν." 7. Περαιτέρω αποτέλεσμα των διαβουλεύσεων της διάσκεψης υπήρξε η συμφωνία της στις ακόλουθες διατάξεις που αποτελούν παράρτημα του άρθρου XVII, σχετικά με την προσχώρηση της ΕΟΚ στη σύμβαση:  α) μετά από αίτηση του Βασιλείου της Δανίας και της Ομοσπονδιακής Δημοκρατίας της Γερμανίας, η Ευρωπαϊκή Οικονομική Κοινότητα (ΕΟΚ) προσκαλείται από όλα τα συμβαλλόμενα κράτη να προσχωρήσει στη σύμβαση στη θέση του Βασιλείου της Δανίας και της  Ομοσπονδιακής Δημοκρατίας της Γερμανίας- κατά παρέκκλιση του άρθρου XIX της σύμβασης, τα δύο αυτά συμβαλλόμενα κράτη θα παύσουν να είναι μέλη από τη στιγμή κατά την οποία η σύμβαση θα αρχίσει να ισχύει για την ΕΟΚ- β) από τη στιγμή της προσχώρησής της, η Ευρωπαϊκή Οικονομική Κοινότητα αναλαμβάνει όλα τα δικαιώματα και όλες τις υποχρεώσεις που έχει ένα συμβαλλόμενο κράτος, όπως ορίζεται από τη σύμβαση, συμπεριλαμβανομένων μεταξύ άλλων, του δικαιώματος της μιας  ψήφου και της υποχρέωσης συμβολής με ένα από τα ίσα μερίδια στο συνολικό ποσό του προϋπολογισμού και εγγυάται την αυστηρή τήρηση όλων των υποχρεώσεων που προκύπτουν από την παρούσα σύμβαση- γ) η συμμετοχή της Ευρωπαϊκής Οικονομικής Κοινότητας στην παρούσα σύμβαση δεν θεωρείται ότι επηρεάζει τα δικαιώματα, τις αξιώσεις ή τις απόψεις των συμβαλλομένων κρατών σχετικά με τον καθορισμό των ζωνών αλιείας, καθώς και την έκταση της δικαιοδοσίας σε  θέματα αλιείας, σύμφωνα με το διεθνές δίκαιο- δ) η αποχώρηση του Βασιλείου της Δανίας και της Ομοσπονδιακής Δημοκρατίας της Γερμανίας δεν θα επηρεάσουν τις καθιερωμένες επίσημες γλώσσες της Επιτροπής- ε) οι πράξεις για την προσχώρηση της ΕΟΚ στη σύμβαση θα κατατεθούν στην κυβέρνηση θεματοφύλακα.  8. Οι αντιπρόσωποι της Ευρωπαϊκής Οικονομικής Κοινότητας συνέταξαν δήλωση που επισυνάπτεται στο παρόν πρωτόκολλο.  9. Το κείμενο του παρόντος πρωτοκόλλου, το οποίο είναι ένα μοναδικό πρωτότυπο κείμενο στα αγγλικά, θα κατατεθεί στην κυβέρνηση της Λαϊκής Δημοκρατίας της Πολωνίας. Η κυβέρνηση της Λαϊκής Δημοκρατίας της Πολωνίας θα αποστείλει επικυρωμένο αντίγραφο του  παρόντος πρωτοκόλλου σε κάθε κράτος, του οποίου οι αντιπρόσωποι έλαβαν μέρος στη διάσκεψη, για να γίνουν αποδεκτές οι τροποποιήσεις που συμπεριλαμβάνονται στο πρωτόκολλο, σύμφωνα με τη διαδικασία που προβλέπεται στο άρθρο XVI της σύμβασης.  Εγινε στη Βαρσοβία στις έντεκα Νοεμβρίου 1982.  Για την αντιπροσωπεία του Βασιλείου της Δανίας Για την αντιπροσωπεία της Δημοκρατίας της Φιλανδίας Για την αντιπροσωπεία της Λαϊκής Δημοκρατίας της Γερμανίας Για την αντιπροσωπεία της Ομοσπονδιακής Δημοκρατίας της Γερμανίας Για την αντιπροσωπεία της Λαϊκής Δημοκρατίας της Πολωνίας Για την αντιπροσωπεία του Βασιλείου της Σουηδίας Για την αντιπροσωπεία της Ενώσεως των Σοβιετικών Σοσιαλιστικών Δημοκρατιών    ΠΑΡΑΡΤΗΜΑ  Δήλωση των αντιπροσώπων της Ευρωπαϊκής Οικονομικής Κοινότητας Όσον αφορά το άρθρο XVII παράγραφος 4, οι αντιπρόσωποι της Ευρωπαϊκής Οικονομικής Κοινότητας επιθυμούν να υπογραμμίσουν τα ακόλουθα σημεία:  1) η προσχώρηση της Ευρωπαϊκής Οικονομικής Κοινότητας στην παρούσα σύμβαση δεν δημιουργεί καμία σύγκρουση μεταξύ των υποχρεώσεων της Κοινότητας που προκύπτουν από τη συνθήκη περί ιδρύσεώς της και των υποχρεώσεων που απορρέουν από την παρούσα σύμβαση- 2) παρομοίως, δεν δημιουργείται καμμία σύγκρουση μεταξύ του υπάρχοντος κοινοτικού δικαίου και των υποχρεώσεων που προκύπτουν απο τη σύμβαση. Επιπλέον, οποιαδήποτε ενδεχόμενη σύγκρουση αποκλείεται, διότι η προσχώρηση της Ευρωπαϊκής Οικονομικής Κοινότητας  στην παρούσα σύμβαση θα πρέπει να εγκριθεί από το Συμβούλιο των Υπουργών των Ευρωπαϊκών Κοινοτήτων. Με αυτήν την πράξη εγκρίσεως οποιαδήποτε ενδεχομένως αντιφάσκουσα προγενέστερη νομοθετική πράξη ακυρώνεται- 3) όσον αφορά το μελλοντικό κοινοτικό δίκαιο, η Κοινότητα θα είναι υποχρεωμένη, όπως οποιοδήποτε άλλο συμβαλλόμενο μέρος, να τηρεί τις υποχρεώσεις που προκύπτουν από τη σύμβαση.


Avis juridique important

|

32004D0239

2004/239/ΕΚ,Ευρατόμ: Απόφαση του Συμβουλίου και της Επιτροπής, της 23ης Φεβρουαρίου 2004, σχετικά με τη σύναψη συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου

Επίσημη Εφημερίδα αριθ. L 084 της 20/03/2004 σ. 0001 - 0002

Απόφαση του Συμβουλίου και της Επιτροπήςτης 23ης Φεβρουαρίου 2004σχετικά με τη σύναψη συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου(2004/239/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300 παράγραφος 2 πρώτο εδάφιο τελευταία φράση και το άρθρο 300 παράγραφος 3 δεύτερο εδάφιο(1),τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,την πρόταση της Επιτροπής(2),τη σύμφωνη γνώμη του Ευρωπαϊκού Κοινοβουλίου(3),Έχοντας υπόψη την έγκριση του Συμβουλίου σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,Εκτιμώντας τα ακόλουθα:(1) H συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, υπεγράφη εξ ονόματος της Ευρωπαϊκής Κοινότητας στο Λουξεμβούργο στις 1 Απριλίου 2001, σύμφωνα με την απόφαση του Συμβουλίου της 4ης Απριλίου 2001 με την επιφύλαξη της σύναψής της.(2) Οι εμπορικές διατάξεις της παρούσας συμφωνίας έχουν εξαιρετικό χαρακτήρα που έχει σχέση με την πολιτική που εφαρμόζεται στο πλαίσιο της διαδικασίας σταθεροποίησης και σύνδεσης και δεν θα αποτελέσουν, για την Ευρωπαϊκή Ένωση, προηγούμενο όσον αφορά την εμπορική πολιτική της Κοινότητας έναντι τρίτων χωρών διάφορων των Δυτικών Βαλκανίων.(3) Οι διατάξεις της παρούσας συμφωνίας που εμπίπτουν στο πεδίο εφαρμογής του τίτλου IV του τρίτου μέρους της συνθήκης περί ιδρύσεως της Ευρωπαϊκής Κοινότητας, δεσμεύουν το Ηνωμένο Βασίλειο και την Ιρλανδία ως χωριστά συμβαλλόμενα μέρη και όχι ως μέρη της Ευρωπαϊκής Κοινότητας, μέχρις ότου το Ηνωμένο Βασίλειο ή η Ιρλανδία κοινοποιήσουν στην Πρώην Γιουγκοσλαβική Δημοκρατία της Μακεδονίας ότι δεσμεύονται πλέον ως μέρος της Ευρωπαϊκής Κοινότητας σύμφωνα με το Πρωτόκολλο για τη θέση του Ηνωμένου Βασιλείου και της Ιρλανδίας, που έχει προσαρτηθεί στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας. Το ίδιο ισχύει και για τη Δανία, σύμφωνα με το προσαρτημένο στις εν λόγω συνθήκες πρωτόκολλο για τη θέση της Δανίας.(4) Η παρούσα συμφωνία θα πρέπει να εγκριθεί,ΑΠΟΦΑΣΙΖΟΥΝ:Άρθρο 1Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, τα παραρτήματα και τα πρωτόκολλα που προσαρτώνται σ' αυτή και οι συνημμένες στην τελική πράξη δηλώσεις εγκρίνονται εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.Άρθρο 21. Η θέση που θα λάβει η Κοινότητα στο συμβούλιο σταθεροποίησης και σύνδεσης και στην επιτροπή σταθεροποίησης και σύνδεσης, όταν αυτή εξουσιοδοτηθεί να δράσει από το συμβούλιο σταθεροποίησης και σύνδεσης, καθορίζεται από το Συμβούλιο κατόπιν προτάσεως της Επιτροπής ή, όπου χρειάζεται, από την Επιτροπή σύμφωνα με τις αντίστοιχες διατάξεις των συνθηκών.2. Ο πρόεδρος του Συμβουλίου προεδρεύει, σύμφωνα με το άρθρο 109 της συμφωνίας σταθεροποίησης και σύνδεσης, του συμβουλίου σταθεροποίησης και σύνδεσης. Αντιπρόσωπος της Επιτροπής προεδρεύει της επιτροπής σταθεροποίησης και σύνδεσης σύμφωνα με τον εσωτερικό κανονισμό της.3. Η απόφαση δημοσίευσης των αποφάσεων του συμβουλίου σταθεροποίησης και σύνδεσης και της επιτροπής σταθεροποίησης και σύνδεσης στην Επίσημη Εφημερίδα της Ευρωπαϊκής Ένωσης λαμβάνεται για κάθε περίπτωση χωριστά από το Συμβούλιο και την Επιτροπή αντίστοιχα.Άρθρο 3Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια για την κατάθεση, εξ ονόματος της Ευρωπαϊκής Κοινότητας, της πράξης κοινοποίησης που προβλέπεται στο άρθρο 127 της συμφωνίας. Ο πρόεδρος της Επιτροπής καταθέτει τις εν λόγω πράξεις κοινοποίησης εξ ονόματος της Ευρωπαϊκής Κοινότητας Ατομικής Ενέργειας.Βρυξέλλες, 23 Φεβρουαρίου 2004.Για το ΣυμβούλιοΟ ΠρόεδροςB. CowenΓια την ΕπιτροπήΟ ΠρόεδροςRomano Prodi(1) Η Ευρωπαϊκή Κοινότητα ανέλαβε όλα τα δικαιώματα και τις υποχρεώσεις της Ευρωπαϊκής Κοινότητας Άνθρακα και Χάλυβα μετά τη λήξη της στις 23 Ιουλίου 2002 (ΕΕ L 194 της 23.7.2002, σ. 35).(2) ΕΕ C 213 E της 31.7.2001, σ. 23.(3) EE C 27 Ε της 31.1.2002, σ. 59.


Avis juridique important

|

32002D0154

2002/154/ΕΚ: Απόφαση αριθ. 179, της 18ης Απριλίου 2000, περί των υποδειγμάτων εντύπων που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (E 111, E 111 B, E 113 έως E 118, E 125 έως E 127) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 054 της 25/02/2002 σ. 0001 - 0038

Απόφαση αριθ. 179της 18ης Απριλίου 2000περί των υποδειγμάτων εντύπων που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (E 111, E 111 B, E 113 έως E 118, E 125 έως E 127)(Κείμενο που παρουσιάζει ενδιαφέρον για τον ΕΟΧ)(2002/154/EΚ)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη:το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1), σύμφωνα με το οποίο είναι επιφορτισμένη με την εξέταση όλων των διοικητικών θεμάτων, που απορρέουν από τον κανονισμό (ΕΟΚ) αριθ. 1408/71 και τους μεταγενέστερους κανονισμούς,το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου(2) που καθορίζει τις λεπτομέρειες εφαρμογής του κανονισμού (ΕΟΚ) αριθ. 1408/71, σύμφωνα με το οποίο η διοικητική επιτροπή συντάσσει υποδείγματα πιστοποιητικών, βεβαιώσεων, δηλώσεων, αιτήσεων και άλλα έγγραφα αναγκαία για την εφαρμογή των κανονισμών,τον κανονισμό (ΕΚ) αριθ. 1606/98 του Συμβουλίου(3) που τροποποιεί τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72, ενόψει της επέκτασης του πεδίου εφαρμογής τους στα ειδικά συστήματα δημοσίων υπαλλήλων,τον κανονισμό (ΕΚ) αριθ. 307/1999 του Συμβουλίου(4) που τροποποιεί τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72, ενόψει της επέκτασης του πεδίου εφαρμογής τους στους φοιτητές,Εκτιμώντας τα ακόλουθα:Πρέπει να προσαρμοστούν οι αποφάσεις αριθ. 153(5) και αριθ. 168(6) σχετικά με τα υποδείγματα εντύπων, που είναι απαραίτητα για την εφαρμογή των εν λόγω κανονισμών.Αυτά τα υποδείγματα εντύπων πρέπει να προσαρμοστούν, ώστε να ληφθούν υπόψη και οι τροποποιήσεις, οι οποίες έχουν επέλθει στις εθνικές νομοθεσίες των κρατών μελών.Η συμφωνία για τον Ευρωπαϊκό Οικονομικό Χώρο, της 2ας Μαΐου 1992, η οποία συμπληρώνεται από το πρωτόκολλο της 17ης Μαρτίου 1993 παράρτημα VI, θέτει σε εφαρμογή τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 στον Ευρωπαϊκό Οικονομικό Χώρο.Με απόφαση της Μεικτής Επιτροπής του ΕΟΧ, τα υποδείγματα των εντύπων, που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72, θα προσαρμοστούν και θα χρησιμοποιηθούν στον Ευρωπαϊκό Οικονομικό Χώρο.Για πρακτικούς λόγους, πρέπει να χρησιμοποιούνται πανομοιότυπα έντυπα στην Κοινότητα και στον Ευρωπαϊκό Οικονομικό Χώρο.Η γλώσσα απόδοσης των εντύπων αποτελεί αντικείμενο της σύστασης αριθ. 15 της διοικητικής επιτροπής,ΑΠΟΦΑΣΙΖΕΙ:1. Τα υποδείγματα των εντύπων E 111, E 111 B, E 113 έως E 118, E 125 και E 126, που έχουν αναπαραχθεί στην απόφαση αριθ. 153, και του E 127, που έχει αναπαραχθεί στην απόφαση αριθ. 168, αντικαθίστανται από τα συνημμένα υποδείγματα.2. Οι αρμόδιες αρχές των κρατών μελών θέτουν στην διάθεση των ενδιαφερομένων (δικαιούχων, φορέων, εργοδοτών κ.λπ.) τα έντυπα σύμφωνα με τα συνημμένα υποδείγματα.3. Κάθε έντυπο διατίθεται στις επίσημες γλώσσες της Κοινότητας και παρουσιάζεται κατά τέτοιο τρόπο, ώστε οι διάφορες γλωσσικές αποδόσεις να επικαλύπτονται απόλυτα, προκειμένου να μπορέσει κάθε παραλήπτης (δικαιούχος, φορέας, εργοδότης κ.λπ.) να λάβει το έντυπο στην εθνική του γλώσσα.4. Η παρούσα απόφαση εφαρμόζεται την πρώτη ημέρα του μήνα, που ακολουθεί τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Ο πρόεδρος της διοικητικής επιτροπήςSebastião Pinto Pizarro(1) ΕΕ L 149 της 5.7.1971, σ. 2.(2) ΕΕ L 74 της 27.3.1972, σ. 1.(3) ΕΕ L 209 της 25.7.1998, σ. 1.(4) ΕΕ L 38 της 12.2.1999, σ. 1.(5) ΕΕ L 244 της 19.9.1994, σ. 22.(6) ΕΕ L 195 της 11.7.1998, σ. 37.>PIC FILE= "L_2002054EL.000302.TIF">>PIC FILE= "L_2002054EL.000401.TIF">>PIC FILE= "L_2002054EL.000501.TIF">>PIC FILE= "L_2002054EL.000701.TIF">>PIC FILE= "L_2002054EL.000801.TIF">>PIC FILE= "L_2002054EL.000901.TIF">>PIC FILE= "L_2002054EL.001001.TIF">>PIC FILE= "L_2002054EL.001101.TIF">>PIC FILE= "L_2002054EL.001201.TIF">>PIC FILE= "L_2002054EL.001301.TIF">>PIC FILE= "L_2002054EL.001401.TIF">>PIC FILE= "L_2002054EL.001501.TIF">>PIC FILE= "L_2002054EL.001701.TIF">>PIC FILE= "L_2002054EL.001801.TIF">>PIC FILE= "L_2002054EL.001901.TIF">>PIC FILE= "L_2002054EL.002101.TIF">>PIC FILE= "L_2002054EL.002201.TIF">>PIC FILE= "L_2002054EL.002301.TIF">>PIC FILE= "L_2002054EL.002401.TIF">>PIC FILE= "L_2002054EL.002501.TIF">>PIC FILE= "L_2002054EL.002601.TIF">>PIC FILE= "L_2002054EL.002701.TIF">>PIC FILE= "L_2002054EL.002901.TIF">>PIC FILE= "L_2002054EL.003001.TIF">>PIC FILE= "L_2002054EL.003101.TIF">>PIC FILE= "L_2002054EL.003301.TIF">>PIC FILE= "L_2002054EL.003401.TIF">>PIC FILE= "L_2002054EL.003501.TIF">>PIC FILE= "L_2002054EL.003701.TIF">>PIC FILE= "L_2002054EL.003801.TIF">


title: Απόφαση 2012/812/ΚΕΠΠΑ του Συμβουλίου, της 20ής Δεκεμβρίου 2012 , για την τροποποίηση της κοινής θέσης 2003/495/ΚΕΠΠΑ σχετικά με το Ιράκ

text:
               21.12.2012

               EL

               Επίσημη Εφημερίδα της Ευρωπαϊκής Ένωσης

               L 352/54

         ΑΠΌΦΑΣΗ 2012/812/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Δεκεμβρίου 2012
   για την τροποποίηση της κοινής θέσης 2003/495/ΚΕΠΠΑ σχετικά με το Ιράκ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 7 Ιουλίου 2003 το Συμβούλιο υιοθέτησε την κοινή θέση 2003/495/ΚΕΠΠΑ σχετικά με το Ιράκ (1), κατ’ εφαρμογή της απόφασης 1483 (2003) του Συμβουλίου Ασφαλείας των Ηνωμένων Εθνών (ΣΑΗΕ).

               (2)

               Στις 15 Δεκεμβρίου 2010 το ΣΑΗΕ εξέδωσε την απόφαση 1956 (2010) με την οποία αποφάσισε ότι τα πλήρη έσοδα από το Ταμείο Ανάπτυξης για το Ιράκ θα πρέπει να μεταφερθούν στον λογαριασμό ή τους λογαριασμούς του διαδόχου σχήματος που θα θεσπιστεί από την κυβέρνηση του Ιράκ και ότι το Ταμείο Ανάπτυξης για το Ιράκ θα πρέπει να παύσει να λειτουργεί το αργότερο στις 30 Ιουνίου 2011.

               (3)

               Κατά συνέπεια, η κοινή θέση 2003/495/ΚΕΠΠΑ θα πρέπει να τροποποιηθεί για να επιτραπεί η μεταφορά δεσμευμένων κεφαλαίων, άλλων χρηματοοικονομικών περιουσιακών στοιχείων ή οικονομικών πόρων στο σχήμα που θα διαδεχθεί το Ταμείο Ανάπτυξης για το Ιράκ και το οποίο θεσπίστηκε από την κυβέρνηση του Ιράκ υπό τους όρους που καθορίζονται στις αποφάσεις 1483 (2003) και 1956 (2010) του Συμβουλίου Ασφαλείας.

               (4)

               Η κοινή θέση 2003/495/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της κοινής θέσης 2003/495/ΚΕΠΠΑ αντικαθίσταται από το ακόλουθο κείμενο:

      «Άρθρο 2
      Όλα τα κεφάλαια ή άλλα χρηματοοικονομικά στοιχεία του ενεργητικού ή οικονομικοί πόροι:

                  α)

                  της προηγούμενης κυβέρνησης του Ιράκ ή των δημόσιων φορέων, οργανισμών και επιχειρήσεων ή φορέων του που βρίσκονται εκτός Ιράκ κατά την ημερομηνία της 22ας Μαΐου 2003, όπως προσδιορίζονται από την επιτροπή που συστάθηκε με την απόφαση 661 (1990) του Συμβουλίου Ασφαλείας, ή

                  β)

                  οι οποίοι απομακρύνθηκαν από το Ιράκ ή αποκτήθηκαν από τον Σαντάμ Χουσεΐν ή άλλους ανώτατους αξιωματούχους του προηγούμενου καθεστώτος του Ιράκ και τα στενά μέλη της οικογένειάς τους, συμπεριλαμβανομένων των οντοτήτων που ανήκουν ή ελέγχονται, άμεσα ή έμμεσα, από τους ίδιους ή από πρόσωπα που ενεργούν για λογαριασμό τους ή υπό τη διεύθυνσή τους, όπως προσδιορίζονται από την επιτροπή που συστάθηκε με την απόφαση 661 (1990) του Συμβουλίου Ασφαλείας,

            δεσμεύονται αμελλητί και, εκτός αν τα εν λόγω κεφάλαια ή άλλα χρηματοοικονομικά στοιχεία του ενεργητικού ή οικονομικοί πόροι έχουν αποτελέσει αντικείμενο προηγούμενης δικαστικής, διοικητικής ή διαιτητικής δέσμευσης ή απόφασης, οπότε μπορούν να χρησιμοποιηθούν για την εκτέλεση παρόμοιας δέσμευσης ή απόφασης, τα κράτη μέλη προκαλούν αμέσως τη μεταφορά τους στο σχήμα που θα διαδεχθεί το Ταμείο Ανάπτυξης για το Ιράκ και το οποίο θεσπίστηκε από την κυβέρνηση του Ιράκ υπό τους όρους που καθορίζονται στις αποφάσεις 1483 (2003) και 1956 (2010) του Συμβουλίου Ασφαλείας.».

   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Δεκεμβρίου 2012.

            Για το Συμβούλιο

            Ο Πρόεδρος

         E. ΦΛΟΥΡΕΝΤΖΟΥ

      (1)  ΕΕ L 169 της 8.7.2003, σ. 72.